text:
Den e ultimo simannan ta hopi biaha nos a tende mencion di MDC y principalmente riba e tema akitambe hopi informacion cu no ta cuadra mes, ta keda bin padilanti. Pa e motibo aki un reaccion paclarifica informacionnan aki pa evita cu ta keda bruha nos comunidad, sector di enseñansa,mayornan y tur otro ‘stakeholder’ den nos comunidad cu merece informacion correcto, saca for dinos expertonan cu diariamente ta atende cu e tema aki.
For di december 2017 e personal di Bureau Centro Multidisciplinario (MDC) a vocifera nanpreocupacionnan cerca SEPPA tocante e decision tuma di e Minister di Educacion, Ciencia y desaroyosostenibel pa loke ta trata desicionnan tuma cu tin consecuencia riba e personal y e servicionan cuta keda duna, pero cu alabes tin nan consecuencianan negativo pa e alumnonan cu mester di mascuido y guia ariba nos isla.
Hasta durante reunion di presupuesto na april 2018 ta sali un mocion cu fecha 24 april 2018 firmador di miembronan di Staten pa mehora e capacidad y organisacion di MdC y ta urgi pa Minister reuni mas liher posibel cu e profesionalnan di MdC riba nan proposicionnan.
Esaki ta e mihor formapa yega na ehecuta e metanan di atende cu e necesidad di intervencion specialisa, cu ta e di dos liñadi cuido cu scolnan y alumnonan mester. Tambe a urgi pa Minister sigui inverti den tempo, personal,organisacion y facilidadnan den scolnan pa mehora e prome liña di cuido.
Por ultimo ta pidi eMinister di enseñansa pa ehecuta e mocion aki a corto plaso, pa asina restabelece trankilidad y trece claridad den enseñansa. Loke a sosode ta net lo contrario.Tur esaki despues cu e Minister a anuncia su plannan na 2018 pa bin cu teamnan di cuido(zorgteams) pa e fundacion di SKOA y DPS.
En parte lo ekipa e teamnan aki cu e personal di MDC. Den e proceso tambe pa bin cu teamnan di cuido ta sali na cla cu e plan presenta ta contradictorio na locual e personal di MDC a haya conocemento di dje for di Expertise centrum di Boneiro (EOZ).
Un presentacion organisa door di Minister di educacion na juni 2018 ultimo pa MDC, Directie Onderwijs Aruba, y Inspectie Onderwijs Aruba, a trata desaroyonan di Caribe Hulandes pa cu e cuidodi alumnonan na scol.
Den pasado Boneiro a traha cu teamnan di cuido cerca e directivanan discolnan, pero e decentralisacion di e cuido pa alumnonan no tabata exitoso pa motibo di inefectividad y un insuficiencia di cuido di e calidad di e ayudo.
For di 2011 Boneiro a hustamente cambia pa centralisacion di tur dunado di cuido den educacion na un centro, esta e EOZ. EOZ y MDCta haci e mesun trabao comparativamente. Locual ta duel e personal di MDC ta cu Minister no akeda pa e presentacion completo aki.
E tempo aya, segun e Minister di Educacion, mayornan lo a bai keha cerca dje cu ‘aparentemente’ ta tarda dos aña pa nan yiunan wordo getest na e centro y cu esaki en comparacion cu Boneiro, “e Expertisecentrum cu tin eynan, mester traha un rapport dentro di 6 siman. Y si dentro di 6 siman eno ta cla, e tin cu busca experticio di afo pasobra tin maximo 3 luna pa cumpli”.
Desde cu a keda dicidi door di entre otro Directie Onderwijs Aruba mes pa MDC bira un dienst ribasu mes, tabatin un wachtlijst basta largo y un di e metanan tabata pa organisa mas miho y reenforsa e dienst pa por duna un miho servicio na e clientenan, cu ta nos muchanan.
Ora Sra. van Dijk a kedaapunta como diensthoofd, conhuntamente cu e team di MDC a logra di fortalese y structura e dienstdi es manera cu cierto tempo di espera a baha di mas cu 2 aña te cu 9 luna, pero tambe tabata sa cuun reto lo ta pa haya mas personal pa por baha esaki mas.
Ta bon pa compara e bezetting di MDC cu esun na Boneiro pa por wak dicon tin diferencia diwachtttijd:
• Na Aruba tin 68 scol cu MDC ta atende en comparacion cu e 7 scolnan na Boneiro.
• Na Aruba tin 11,405 alumno y na Boneiro tin 1,778 alumno.
• Na Aruba MDC tin 6 psicologo y na Boneiro tin 4 psicologo/ ortopedagogo y 10trahado social y asistente di investigacion psicologico, y ta paga pa un psicologopriva por atende caso compleho.
• Na Aruba MDC no tin un fecha final pa entrega peticion, na Boneiro si tin tur aña unfecha final.
Un otro aspecto hopi relevante cu a sali for di e presentacion di EOZ ta cu apesar cu nan tin nanformacion laboral completa, ainda nan tin un lista di espera. E gobierno ta enfoca riba inverti denmas personal y e conocemento di e personal.
Por menciona acerca cu nan tin e recursonan pa pagapsicologo y logopedistanan priva.Di parti di e team di MDC ta compronde e retonan cu Gobierno tin awo pa cu nan presupuesto, peroe comparacion aki ta ilustra e diferencia grandi, cu Minister Lampe ta keda menciona cu tin entre MDC di Aruba y nan coleganan di Boneiro, pa cu tempo di espera y con lihe un caso mester keda cla.
E team ta consciente cu no por tin 25 psicologo ta traha na MDC na Aruba si ta usa e normanan disituacion na Boneiro. E personal di MDC, miembro di SEPPA tabata masha asombra tambe di e expresionnan haci door di Minister di educacion tocante e autorizacion di psicologonan y ortopedagogonan di MDC, durantereunionnan y presentacionnan cu entre otro scolnan y otro stakeholdernan na 2018 y 2019.
Akinan epersonal di MDC ta haya hopi pregunta tocante e expresionnan aki for di esnan den educacion. E expresionnan ta tocante e contenido di e trabao, e autorizacion y e competencia y habilidad dipsicologo- y ortopedagogonan cu no ta cuadra cu realidad.
Un di e expresionnan aki ta cu psicologo-y ortopedagogonan no por haci evaluacion y investigacion psicologico pasobra nan no tin eautorizasion pa haci esaki y cu e tendencia internacional lo ta cu no ta haci investigacion/ evaluaciondi inteligencia mas.
Den ultimo reunion riba 16 di maart 2021 cu parlamento atrobe Minister di educacion ta haci ciertoremarca cu no ta cuadra cu e berdad. Personal di MDC no ta haci solamente un test di inteligenciaso, pero tin mas factor cu ta agrega den e investigacion psicologico, manera, observacion na scol, lista di pregunta standarisa riba area social-emotional y nivel adaptivo, informacion di mayor y scol, estado social-emotional, edad, carera escolar, etc.
Ademas, MDC lo no stop di haci investigacionpsicologico of logopedico cerca muchanan di edad 4-8 aña tampoco. Esaki ta trece bruhamentoinnecesario den e tereno di educacion. Ta bon pa akinan mayornan tuma bon nota di esaki, pa motibo cu mayornan tin derecho pa exigi pa nan jui wordo getest.
Na MDC ta haci e evaluacionnan psicologico segun standardnan internacional di e profesion y si tinmester ta haci un investigacion di inteligencia cerca e alumno. Tambe psicologo- y ortopedagogonanna MDC tin e registracion di “Basisaantekening Diagnostiek NIP/NVO” cu ta un seyo di calidad y cuta garantisa cu e psicologo- y ortopedagogonan tin e conocemento y experticio di psicodiagnostica.
E mantencion di e calidad di e experticio ta den man di e directora cu ta doctor (PHD) den psicologiaclinico y ta cualifica pa diagnostica. Ta pa motibo a consecuencia di desplasamento di profesionalnan y e no remplaso di nan, MDC tinun vacatura of buraco grandi den su organizacion y no tin e cantidad di psicologo necesario pabrinda servicio sin un lista di espera.
Ta di e forma aki ta pone e alumnonan den un desbentahacaminda e mucha mester keda central. Muchanan cu problemanan di desaroyo of psicologico tin ederecho riba e miho cuido posibel manera ta claramente describi den e Tratado di Derecho di Mucha.
Ta akinan nos tur por compronde e comienzo di e plan real pa cu enseñansa y di un departamentodi gobierno fuerte y esencial a cuminsa cu e massacre y a troce ‘e berdadnan’ cu awendiaenseñansa special ta enfrenta.


c: text/html

text:
KRALENDIJK – Nos a bin tuma nota di un buraku grandi, hundu i peligroso den ‘centrumgebied’. Por komprondé ku ta trata di un buraku ku ya tin algun siman kaba. A logra sera hopi buraku aki aya temporalmente pero e buraku aki den sentro di suidat ainda no a haña e atenshon nesesario pa tapa e buraku. Porsierto ta trata di un kaya ku hopi trafikashon di outo tur dia mirando ku ta den sentro di suidat. Ta un bèrgwensa ku ainda no a tapa e buraku.
Reportero di Live 99.9 FM a saka algun potrèt pa ilustrá e buraku.

robotstxt: allowed

filter: keep


text:
E maldishon a kibra! Chicago Cubs ta gana World Series.
Despues di 108 aña, porfin e ekipo di Chicago Cubs a logra gana World Series di beisbòl na Merka, despues di un viktoria di 8 pa 6 riba e tim di Cleveland Indians. Chicago Cubs tabatin mester di 10 inning pa logra e hazaña den Progressive Field na Cleveland. Na 1908 tabata e último biaha ku e ekipo di Cubs a logra e título. Ku e viktoria nan a kibra tambe, e maldishon di Murphy ku a dura 71 aña. Riba un 6 di òktober na 1945, un kriadó di bestia yamá William “Billy” Sianis a bai Wrigley Field, pa wak wega kuater di e tim den World Series. Un problema a surgi, pasó Billy kier a drenta stadio ku su kabritu Murphy. No opstante ku tantu e bestia komo su doño tabatin un karchi, nan no kier a laga e kabritu drenta stadion. Aparte ku tabata prohibí pa bestia drenta den e stadion, e kabritu Murphy tabata hole stinki tambe. Según e leyenda, Sianis a rabia masha pisá maldishoná e ekipo. E di “Nunka mas Cubs lo no gana World Series, mientras nan no pèrmití kabritu drenta stadion”. I for di e tempu ei, nunka mas Chicago Cubs no a gana World Series, te ku awor.
Chicago Cubs ta bira e promé tim ku ta logra gana Word Series, despues ku nan tabata 3 pa 1 atras den e seri. E úniko ekipo ku a logra esaki promé tabata Kansas City Royals na 1985. Ku e viktoria di Chicago Cubs, Cleveland Indians ta bira awor e ekipo ku e periodo mas largu sin por gana World Series. Último biaha ku Cleveland a logra gana World Series tabata na aña 1948.


text:
Prome Minister di Curacao Sr Rhuggenaath a duna un conferencia di prensa dialuna atardi pa loke ta e ultimo desaroyo pa cu CoronaVirus riba e isla. El a menciona cu e ta expresa su gratitud na e team di crisis y calamidad trahando casi arround the clock. E meta principal pa proteha bida di nos hendenan riba e isla aki. Den un encuentro cu e team di calamidad nos ta encontrando cu un horcan invisibel. Cu esaki bo no ta mira unda e ta bin. Ta sumamente importante pa tuma e decisionnan aunke con severo e por ta, cu expertonan rond di nos nos yiunan di tera den e momento di crisis nos por vence despus.
Posted by Direct Media Curaçao on Monday, 16 March 2020


text:
E manera cu COVID-19 ta plama ta resultado di transmision entre hende cu hende. Te cu e fecha di awe no tin ningun evidencia cu mascota ta plama e malesa.
Berdad cu infeccion cu coronavirus (CoV) ta comun den hende y den bestia, pero tin hopi diferente tipo di corona virus y solamente algun tipo ta un “zoönose”, pues transmitible entre hende cu bestia.
Scientificonan ta opina cu e corona virus cu ta causa COVID-19 (SARS-CoV-2) por ta number 7 di e famia di coronaviridae cu ta un zoönose door cu e tin hopi similaridad cu un coronavirus cu ta wordo haya den un di e especienan di raton di anochi (Rhinolophus spp.) pero no tin evidencia scientifico suficiente pa por identifica e origen di e corona virus nobo aki of pa splica e ruta original di transmision for di animal pa hende.
Tin tipo di CoV cu ta afecta specificamente cacho so (Canine CoV) y tin cu ta afecta pushi so (Feline CoV); esakinan no por wordo transmiti pa hende.
Na Hong Kong, 3 cacho a wordo poni den cuarantena di cual 2 a test positivo pa cu e CoV nobo aki cu ta causa COVID-19. E prome a wordo poni den cuarantena ora su doño a wordo hospitalisa pa via di COVID-19. Den vuarantena a test e cacho y e tambe a test positivo pa e CoV nobo aki. Door di esaki autoridadnan a dicidi di tuma e medida cu tur cacho di personanan cu wordo diagnostica cu COVID-19 lo wordo poni den cuarantena pa test. Asina nan a quarantine 2 otro cacho di un otro pashent di COVID-19, di cual 1 so a test positivo.
Niun cacho cu a test positivo a bira malo di e virus aki cu ta causa COVID-19 den hende.
Segun informacion oficial di OIE (World Organization for Animal Health) ta trata di contacto hopi intimo di doño cu mascota cu lo por a transmiti e virus pa e nanishi di e cachonan, pero mas investigacion ta tumando luga riba esaki.
Veterinario oficial Irene Croes: “Aki na Aruba cachonan tin diferente rol den nan famia. E relacion por ta uno intimo como “gezelschapshond” of uno menos intimo como “waakhond”. Tur regla basico di hygiena mester wordo considera ora di atende cu bo mascota. Si bo tin COVID-19 ta recomendabel pa bo limita contacto cu bo mascota of laga otro hende atende cu bo mascota pa bo. Si no tin otro hende pa atende cu ne, corda laba man frecuentemente prome y depues di atende cu ne y si por, bisti un mondkapje tambe, pero sigur: no sunchi e, no lag’e lembe bo cara ni boca ni nanishi y no dun’e resto di bo cuminda. Tur esaki pa evita contagio pa bo cacho.”
E prome cacho di Hong Kong cual tawata un Pomeranian di 17 aña, a wordo entrega bek na su famia den bon salud despues di a test 2 biaha negativo. Berdad e la fayece despues di algun dia, pero considerando su edad y cu aparentemente su doño stima a fayece di e COVID-19, ta hopi mas probable cu e la fayece di algun condicion medico pre-existente of di tristesa, contrario di informacion inoficial cu tawata circula den rednan social cual tawata specula cu e lo a muri di COVID-19.
Segun informacion di e departamento AFCD di Hong Kong (Agriculture, Fisheries and Conservation Department), e di 2 cacho cu a test positivo ta un Duitse Herder y esun cu a test negativo ta un mixed breed.
“Na Aruba nos tin hopi cacho crioyo tambe, pues mixed breed, pues no tin ningun necesidad di deshaci di bo mascota den e panico pa cu e corona virus aki, pasobra esey ya caba ta un mal custumber cu hopi doño tin ora nan no kier nan mascota mas. Manera OIE ta bisa, no por hustifica pa tuma medida contra ningun mascota cu por compromete nan bienestar. Stima bo mascota. Den e tempo dificil aki di social distancing, e amor incondicional cu bo ta ricibi a cambio ta hopi bon bini. Si bo no tin un mascota y bo ta un doño responsabel, nos shelternan ta yen di candidato cu bo lo por adopta pa brinda bo e amor ey”, segun Irene Croes.


text:
Mas por kuminsá, mas por ta den Bon den un leve skondí
Resultá ku otro palabra por formá, mas Bo falsu identifiká
Tokante otro ta us, mihó ta pa bo
Henter e korespondensia di e partisipante di Conservacion ta kompletamente eliminá e sirbidó. No ta algu ku ta hiba vários Minut.
Bo felisidat mi ta spera di nos klup di its
Tempu pasá bo kier a bishitá e korte, sinembargo no tabata sa con ta hasi
Biaha ku e familiar ku e ensayo i romantici hende riba alemania i ta lihé parke ta un oportunidat.
Na e ta wak huntu ku su mes wowo, e imagennan di bo cuenta di dos di nan ruman gram cuminsa na haya bida. Ku solamente tin un fòrti, Grandi Fòrti tabata probablemente e otro famoso fòrti den oropa. I, por susto, e muraya berlin, e porta di brandenburgo i galeria di foto en esakinan ta e lugánan ku mester kada te kada aleman di brùit. No ta tene miedu skirbi e promé aleman, esta e ta contado di atenshon ku bo purba content ku e resiprosidat. E video het, communication personal, bo no ta sali di instrukshon ku tin un stranhero.
Di konosementu, e Par, e Amor, di Instrukshon, e Relacionnan, e relacionnan Romantico, E sosio, e Sosio ideal pa biaha, Amigu pa korespondensia, e Communication e het ta Kita ku hende ta alemania pa un relashon grave i, e topa ku e hende di alemania, na e korespondensia, e videonan di alemania, na e kombinashon di horóscopos.
gras its, kita di alemania, e konosementu ku e stranhero, relacionnan sera, ta kita pa grave international di konosementu, e video het di alemania, e video di its, kita di horóscopo, e amor di e stranhero.


text:
The content originally appeared on: Diario
Awenochi lo presenta e obra di teatro “Stop the beating” na Centro di Bario Dakota
ORANJESTAD (AAN) – En conexion cu Dia Internacional pa eliminacion di violencia contra hende muher, cuater fundacion a uni pa organiza diferente actividad, y nan a bin hunto den un conferencia di prensa pa duna informacion.
Rish-Ann Ammerlaan di Fundacion contra Violencia Relacional (FCVR) ta bezig cu e campaña “Orange the World” cu ta un campaña contra abuso di mucha muher, y hende muher adulto. Esaki ta e di siete aña cu e fundacionnan aki ta participa den dicho campaña.
Na 2016 Fundacion contra violencia relacional a cuminza cu e campaña aki, y nan a colabora cu diferente organizacion, locual no ta un excepcion e aña aki. E aña aki FCVR ta trahando en colaboracion cu CEDEHM, HIAS y UAHCR.
Ammerlaan ta extende un invitacion na e comunidad di Aruba, pa participa den e campaña aki, cual lo tuma lugar di dia 25 di November awo te dia 10 di December. El a señala cu esakinan ta 16 dia hopi importante, di activismo, unda cu e meta tras di esaki ta pa concientiza e comunidad di Aruba durante 16 dia, unda lo organiza conhuntamente cu e otro instancianan menciona, diferente actividad cu e meta di concientiza.
Ammerlaan a menciona e actividadnan di parti di FCVR. Pa dia 24 y 25 di November awo, lo tin un artista yiu di Corsou cu a studia y ta biba na Hulanda, cu lo presenta un obra teatral cu e tema di Abuso di Mucha. E nomber di e obra aki ta “Stop the beating”. El a splica cu e artista aki ta traha riba temanan cu ainda ta tabu den e comunidad, y cu kizas nos no ta durf di papia di nan, y atravez de su obra teatral, e ta haci e tema discutible.
Dia 24 e obra ta pa publico y lo tuma lugar na Centro di Bario Dakota, di 7.30 or pa 9’or di anochi, y e ta invita comunidad di Aruba completo. E lo ta algo sumamente interesante, unda lo por wak cu violencia ta inter-generacional, e ta bin di generacion pa generacion y den un obra teatral e lo wordo presenta. Preferiblemente, ta bon pa registra riba e facebook page di e fundacion, pero si no logra toch ta bon bini.
Dia 25 e obra ta wordo presenta pa e veld social, y lo ta na J.F Kennedy Educational Centre, di 2 pa 4 or di atardi. Dia 26 di November, 3 y 10 di December lo colecta fondo pa e funcionamento di e fundacion. Diferente boluntario lo ta para na rotonde di Santa Cruz, rotonde di Noord, brug di Renaissance, y dilanti Imelda Kleuterschool.


text:
Crystal Leito ta un hoben cu, igual cu hopi hoben den e era di tecnologia, ta hopi activo ariba rednan social. Esaki a hiba Crystal na oportunidadnan extraordinario cu a lansa su carera como un social media influencer. Crystal ta conta con el a yega na e carera, su hobbies y tambe su vision pa futuro.
Crystal a studia na International School of Aruba, despues di esey el a sigui su estudio na Flagler College, Florida unda el a studia Business Administration y Marketing y a ricibi su titulo di Bachelors cuater aña pasa. Despues di su graduacion el traha den administracion durante dos aña y aworaki e tin dos aña trahando como un freelance social media coordinator pa diferente empresa.
E ta conta cu su carera di social media influencer a cuminsa aproximadamente dos aña pasa durante e pandemia di COVID-19. Pa motibo cu tur cos a cera durante e pandemia, social media a bira algo cu a explota, y como un persona cu semper tabata hopi activo ariba rednan social, Crystal a wordo acerca pa diferente negoshi, grandi y chikito aki na Aruba pa yuda cu nan exposicion ariba rednan; y asina su caminda di social media influencer a cuminsa.
“Mi a haci diferente promocionnan. Mi a haci hasta na Hulanda, un negoshi cu un mucha muhe a caba di cuminsa y nan a contacta mi pa expone nan nomber. Dus si, mi ta haci diferente cos y e ta varia, e por ta sport, beyesa, bebida, dus e ta echt varia”, el a agrega.
Pero manera den tur otro carera, como social media influencer tambe tin hopi retonan. Un di esaki ta e cuentanan di empresanan riba rednan social cu hopi biaha ta resulta di ta falso. Crystal ta splica cu e mes a yega di pasa den esey, pero di su parti, pa evita cay den e mentiranan ey e mes ta purba di haci investigacion ariba e cuenta di e supuesto empresanan aki.
“Mi ta purba di wak bon, pasobra bo por haya un mensahe cu por ta spam, hopi biaha e ta spam. Dus mi ta echt bay wak nan pagina, mi ta wak nan interaccion. pasobra por ta nan tin hopi followers pero nan interaccion no ta cuadra cu e cantidad di followers cu nan tin riba nan pagina. Dus asina hopi biaha bo por haya sa si e cuenta ta uno di berdad of no”, el a indica.
Crystal ta un hoben cu tambe ta hopi activo cu training y ultimamente ta mas activo cu kickboxing. E ta conta cu semper el a gusta train y semper e tabata un hende activo, tabata core, e tabata bay gym y parti ey semper tabata un rutina den su bida. E ta considera su mes un ‘morning person’ y training mainta ta e manera cu e gusta cuminsa su dia.
E tin casi un aña y mey ta train kickboxing y esey a bira parti di su rutina diario. “Mi ta gusta, mi ta hay’e echt un bon ehercicio di cardio, pero tambe un stress relief workout, e ta echt all-in-one”, el a expresa.
Pa hopi e deporte di kickboxing ta uno cu ta specificamente pa hende homber so. Pa hende muhe participa den esaki e tabata, of ta ainda, wordo mira manera un taboo. Crystal semper tabatin un interes hopi grandi den kickboxing. E ta conta cu su tata ta un comentador di boxeo, su ruman homber tabata den kickboxing y karate desde cu e tabatin ocho aña, pero nunca e por a participa pasobra e ta mucha muhe y e ta un sport agresivo.
Pero aworaki na grandi, Crystal a dicidi di purba y personalmente e ta haya kickboxing un sport cu ta empodera hende muhe. “E no ta necesariamente cu bo ta agresivo, e ta echt empowering, waw mi a haci esey, mi a pusha mi limite y e ta hopi great”, el a agrega.
E ta remarca cu toch ainda e ta un taboo pa hende muhe participa den kickoboxing pasobra ainda hopi hende ta asocia kickboxing cu agresividad of cu homber so, pero pa Crystal en realidad e no ta asina. E ta enfatisa cu e ta algo pa tur hende y e ta un sport cu ta empodera hopi y cu ta duna hopi disciplina.
Pa loke ta su vision pa futuro, el a conta cu su meta principal ta pa eventualmente lansa su propio compania di social media y marketing. “Mi ta kere cu siendo echt un imagen mi mes riba social media caba mi kier echt crece den esey y eventualmente ta completamente riba mi mes cu mi compania di social media y marketing”, el a remarca.
Por ultimo, Crystal su mensahe pa e hende muhenan cu semper tabata kier realisa cualkier hobby of soño, pero a motibonan manera di taboo of cualkier otro motibo no a durf di purba: “Ami mes tabata uno pa algun tempo y mi lo bisa na esey djis kere den bo mes, esey ta algo hopi importante. Kere den bo mes pasobra bo por, y si bo kier hacie djis hacie, no worry cu locual otro hende ta pensa of bisa di loke bo hobbies of soñonan ta. Si bo ta kere den bo mes y si esey ta locual bo kier, djis bay pe”.


text:
Meneer Hoevertsz a bai laga nos
Dolf ta tata di Sra. Nicole Hoevertsz
E famia di Comite Olimpico Arubano tin e tristo deber di anuncia e fayecimento di Meneer Adolf Mariano Hoevertsz cariñosamente yama Dolf.
Meneer Dolf Hoevertsz ta tata di Secretaria General di COA y Miembro di IOC, Sra. Nicole Hoevertsz y welo di atleta elite Kyra Hoevertsz. Meneer Hoevertsz semper tabata presente na eventonan na Pisina Olimpico Roly Bisslik na Savaneta pa apoya su nieta y henter e famia di e deportenan acuatico. E potret tabata e ultimo bishita di meneer Hoevertsz na Piscina Olimpico Roly Bisslik.
Hopi forza na Nicole, su ruman Orlando Hoevertsz y demas famia den e momentonan dificil aki.
Cu meneer Dolf Hoevertsz Sosega na Paz.


text:
BirdsCaribbean Landbird Monitoring Workshop
Nederlands, Papiamento and Papiamentu below.
The Dutch Caribbean Nature Alliance (DCNA) recently supported the attendance of representatives from the Protected Area Management Organizations of Aruba (Fundacion Parke Nacional Aruba), Bonaire (STINAPA), Saba (Saba Conservation Foundation) and Sint Maarten (the Nature Foundation) to a five-day BirdsCaribbean Landbird Monitoring Workshop in Jarabacoa, Dominican Republic where participants were trained in increasing the capability to monitor landbirds in the wider-Caribbean Region.
Monitoring the health of landbird populations is vitally important to understand changes in population sizes and distributions of species in response to environmental changes and threats, such as from climate change, pollution, invasive species, development, hurricanes, volcanic eruptions, and more. Through the monitoring of the health of landbird populations in the Dutch Caribbean, conservation managers will be better able to tell how these species, and the nature areas in which they live, are doing. The data they gather will help decision-makers to plan conservation and management actions to ensure the Dutch Caribbean’s amazing birds will be around for our children and grandchildren to see and enjoy.
We are grateful to Birds Caribbean for organizing this Training of Trainers workshop. With the skills learned during this workshop we will be able to increase the way we protect our nature areas on land which are some of the most threatened spaces on our islands,” commented Tadzio Bervoets, Director of the DCNA.
The participation of qualified local conservationists to the workshop was made possible through the support of the US Fish and Wildlife Service Neotropical Migratory Bird Conservation Act Fund, Environment and Climate Change Canada, US Forest Service International Programs, Optics for the Tropics, and the DCNA.
From left to right: Kai Wulf, Director at the Saba Conservation Foundation; Caren Eckrich, Biologist at STINAPA Bonaire; Melanie Meijer Zu Schlochtern, Manager of the St. Maarten Nature Foundation; Tadzio Bervoets, Director Dutch Caribbean Nature Alliance; Giancarlo Nunes, Conservation Manager Aruba National Parks Foundation; Jilly Sarpong, Terrestrial Park Ranger STINAPA Bonaire at the BirdsCaribbean Terrestrial Bird Monitoring Workshop in Jarabacoa, Dominican Republic (Credit: Giselle Dean, Bahamas National Trust- all rights reserved.
____________________________________________________________________________________________________________________________________________________________________________
Nederlands
BirdsCaribbean landvogel monitoring workshop
De Dutch Caribbean Nature Alliance (DCNA) maakte onlangs de deelname van vertegenwoordigers van de beheerorganisaties van beschermde natuurgebieden op Aruba (Fundacion Parke Nacional Aruba), Bonaire (STINAPA), Saba (Saba Conservation Foundation) en Sint Maarten (the Nature Foundation) mede mogelijk aan een vijfdaagse BirdsCaribbean Landvogel Monitoring Workshop in Jarabacoa, Dominicaanse Republiek. Tijdens de workshop werden de deelnemers getraind in het monitoren van landvogels in de Caribische regio.
Het monitoren van de gezondheid van landvogelpopulaties is van groot belang om inzicht te krijgen in veranderingen in populatiegroottes en verspreiding van soorten als reactie op veranderingen en bedreigingen van de natuur en milieu, zoals klimaatverandering, vervuiling, invasieve soorten, ontwikkeling, orkanen, vulkaanuitbarstingen en meer. Door het monitoren van de gezondheid van landvogelpopulaties in het Caribisch deel van het Koninkrijk der Nederlanden kunnen natuurbeheerders beter zien hoe het met deze soorten en de natuurgebieden waarin ze leven, gaat. De verzamelde gegevens helpen besluitvormers bij het plannen van instandhoudings- en beheeracties. Zodat ook onze kinderen en kleinkinderen later kunnen genieten van de prachtige vogels in het Nederlands Caribisch gebied.
“We zijn BirdsCaribbean dankbaar voor het organiseren van deze workshop. Met de nieuwe vaardigheden die we tijdens deze workshop hebben geleerd, kunnen we onze natuurgebieden op het land beter beschermen, die een van de meest bedreigde gebieden op onze eilanden zijn ”, aldus Tadzio Bervoets, directeur van de DCNA.
De deelname van gekwalificeerde lokale natuurbeschermers aan de workshop werd mogelijk gemaakt door de steun van het US Fish and Wildlife Service Neotropical Migratory Bird Conservation Act Fund, Environment and Climate Change Canada, US Forest Service International Programs, Optics for the Tropics en de DCNA.
Van links naar rechts: Kai Wulf, directeur van de Saba Conservation Foundation; Caren Eckrich, Bioloog bij STINAPA Bonaire; Melanie Meijer Zu Schlochtern, Manager Nature Foundation St. Maarten; Tadzio Bervoets, directeur DCNA; Giancarlo Nunes, Conservation Manager Fundacion Parke Nacional Aruba; Jilly Sarpong, Terrestrial Park Ranger STINAPA Bonaire bij de BirdsCaribbean Landbird Monitoring Workshop in Jarabacoa, Dominicaanse Republiek (Credit: Giselle Dean, Bahamas National Trust- alle rechten voorbehouden)
______________________________________________________________________________________________________________________________________________________________________________
Papiamentu
Tayer di Para Terestre
Dutch Caribbean Nature Alliance ta Sostené Presensia di Konservashonistanan di Áreanan Protehá na un Tayer di Para Terestre.
Resientemente Dutch Caribbean Nature Alliance (DCNA) a sostené presensia di representantenan di organisashonnan di maneho di Área Protehá di Aruba (Fundacion Parke Nacional Aruba), Boneiru (STINAPA), Saba (Saba Conservation Foundation) i St. Maarten (the Nature Foundation) na un tayer di trabou di BirdsCaribbean tokante vigilansia di paranan terestre na Jarabacoa, Repúblika Dominikana. E partisipantenan a risibí training di oumentá kapasidat pa vigilá para terestre den e region amplio di Karibe.
Vigilansia di e salú di e populashon di paranan terestre ta di vital importansia pa komprendé e kambionan den grandura di populashon i distribushon di espesie, komo reakshon riba kambionan ambiental i menasanan manera kambio di klima, polushon, espesienan invasivo, desaroyo, orkan, erupshon di volkan i mas. Vigilando e salú di e populashon di paranan terestre den Karibe Hulandes, managernan di konservashon lo por haña un mihó bista riba kon ta bayendo ku e espesienan akí i ku e área di naturalesa kaminda nan ta biba. E datonan ku nan kompilá lo yuda e tumadónan di desishon pa plania akshonnan di konservashon i maneho pa sigurá ku e paranan fasinante di Karibe Hulandes lo ta presente pa nos yunan i nietunan mira i disfrutá di nan.
Nos ta agradesido na Birds Caribbean pa a organisá e tayer di Training di e Trainer. Ku e abilidat ku a siña durante e tayer nos lo oumentá e manera ku nos ta protehá nos áreanan di naturalesa terestre ku ta algun di e espasionan mas menasá riba nos islanan,” Tadzio Bervoets, direktor di DCNA a komentá.
E partisipashon di konservashonistanan lokal kalifiká na e tayer di trabou a bira posibel ku sosten di ‘the US Fish and Wildlife Service Neotropical Migratory Bird Conservation Act Fund’, ‘Environment and Climate Change Canada’, ‘US Forest Service International Programs, Optics for the Tropics’, i DCNA.
Di man robes pa man drechi: Kai Wulf, Direktor di Saba Conservation Foundation; Karen Eckrich, Biólogo di STINAPA Bonaire; Melanie Meijer Zu Schlochtern, Manager di St. Maarten Nature Foundation; Tadzio Bervoets, Direktor Dutch Caribbean Nature Alliance; Giancarlo Nunes, Conservation Manager Aruba National Parks Foundation; Jilly Sarpong, Terrestrial Park Ranger STINAPA Bonaire; na e tayer di “the BirdsCaribbean Terrestrial Bird Monitoring Workshop“ na Jarabacoa, Repúblika Dominikana (Fuente di pòrtrèt: Giselle Dean, Bahamas National Trust).
__________________________________________________________________________________________________________________________________________________________________________
Papiamento
Tayer di Parha Terestre di BirdsCaribbean
Dutch Caribbean Nature Alliance (DCNA) recientemente a apoya asistencia di representantenan di e Organisacionnan di Maneho di Area Proteha di Aruba (Fundacion Parke Nacional Aruba), Boneiro (STINAPA), Saba (Saba Conservation Foundation) y Sint Maarten (The Nature Foundation) na un workshop di monitoreo di parha terestre di BirdsCaribbean di cinco dia na Jarabacoa, Republica Dominicana, na unda a capacita e participantenan pa aumenta capacidad di monitorea parha terestre den Region di Gran Caribe.
Monitoreo di salud di e poblacionnan di parha terestre ta di vital importancia pa compronde e cambionan den tamaño di e poblacionnan y distribucion di e especienan como reaccion na e cambionan y menasanan ambiental, manera cambio climatico, contaminacion, especienan invasor, desaroyo, horcan, erupcionan di volcan y mas. Pa medio di monitoreo di salud di e poblacionnan di parha terestre den Caribe Hulandes, e administradornan di conservacion lo ta miho prepara pa conta tocante e especienan aki y e areanan natural den cua nan ta biba. E datonan cu nan compila lo yuda e personanan cu ta responsabel pa tuma decision pa planifica e accionnan di conservacion y maneho pa garantisa cu e parhanan increibel aki den Caribe Hulandes lo t’ey pa nos yiunan y nietonan por mira y disfruta di nan.
Nos ta gradici Birds Caribbean pa a organisa e tayer aki di Capacitacion di e Capacitadornan. Cu e habilidadnan siña durante e tayer aki, nos por aumenta e forma cu nos ta proteha nos areanan natural riba tera, cu ta algun di e espacionan mas menasa na nos islanan”, Tadzio Bervoets, Director di Dutch Caribbean Nature Alliance, a comenta.
Participacion di conservacionistanan local califica na e taller tabata posible danki na apoyo di US Fish and Wildlife Service Neotropical Bird Conservation Act Fund, Environment and Climate Change Canada, US Forest Service International Programs, Optics for the Tropics, y DCNA.
Di robes pa drechi: Kai Wulf, Director di Saba Conservation Foundation; Karen Eckrich, biologa na STINAPA Boneiro; Melanie Meijer Zu Schlochtern, Gerente di St. Maarten Nature Foundation; Tadzio Bervoets, Director di Dutch Caribbean Nature Alliance; Giancarlo Nunes, Gerente di Conservacion di Aruba National Parks Foundation; Jilly Sarpong, ranger di Terrestrial Park STINAPA Boneiro na e Tayer di Monitoreo di Parha Terestre di BirdsCaribbean na Jarabacoa, Republica Dominicana (Potret:Giselle Dean, Bahamas National Trust).
Published in BioNews 51


text:
Cu inmenso dolor, staf y personal di Departamento di Aduana Aruba ta participa fayecimento inespera di colega sr. Ashford Inacio, q.e.p.d. Pa es motibo, e oficinanan di Departamento di Aduana lo ta cera mayan mitar dia en conexion cu entiero, diabierna 23 di juli 2021 desde 11.30 or di mainta.
Tur servicio pa clientenan y publico en general lo reanuda riba dialuna 26 di juli desde 7.30’or di mainta.
Departamento di Aduana ta spera di por a informa tur cliente, partners y pueblo di Aruba debidamente.
Nos ta extende nos mas profundo condolencia y cu Dios duna henter famia forsa y consolacion den e dianan dificil aki.


text:
Un meteoro cu tabata bula un 67.000 km pa ora. Nort di Vermont y Canada por a wak e meteoro aki. NASA Meteor Watch a bisa cu mas di 100 persona a wak 5:38pm ora local, esaki ‘no tabatin ningun sonido pero tabata algo emocionante pa wak’,
Segun NASA Meteor Watch a purba un fragmento di asteroid y temblor cu a sinti e testigonan debi na un diferencia di presion entre parti dilanti y patras di obheto.
“E roca espacial a fragmenta violentamente, esey a genera un presion cu lo sacudi edificio. Esey a provoca e sonido cu hende a tende cu tabata cerca. E presion tambe por causa temblor chikito”, NASA a bisa.
E medida di sonido a bisa cu e tabata bou di frecuencia, NASA ta bisa meteoro tabatin un 4.5kilo di peso. E agencia a describi e sucedido manera ‘un show di vuurwerk di madre naturalesa’.


text:
WILLEMSTAD— Djabièrnè último Analytisch Diagnostisch Centrum ku den boka di pueblo ta konosí komo ADC, a pone un piedra mas pa un futuro briante. No solamente pa sektor di kuido médiko i laboratorio pero pa futuro di Kòrsou. “Nos a dal un paso importante ku bista riba presente i futuro. Nos lo sigui destaká”, asina direktor di ADC Liane Cova a bisa na e seremonia.
E seremonia a konta ku presensia di diferente invitado, entre nan diferente minister i representante di pueblo.
Sra. Cova a bisa ku ADC ta é laboratorio médiko ku ta marka pouta na Kòrsou i den region. “Nos ta dilanti den e posibilidatnan analítiko i diagnóstiko ku ta kumpli ku e normanan di mas haltu i mas estrikto den e mundu di análisis médiko. Niun otro laboratorio na Kòrsou ta ofresé un skala di spesialismo asina amplio manera ADC”, asina e direktor di ADC a indiká.
E gerente a splika mas aleu ku ADC ta hasi tèst pa sernan humano, riba animal i material no-humano. ADC ta un Laboratorio Akreditá pa RVA na Hulanda. For di aña 2009 ADC ta akreditá pa Awa ku ISO 17025 i for aña 2016 komo Laboratorio Médiko, ISO 15189.
“Nos ta brinda e skala mas amplio di investigashon, hasí riba petishon di dòkternan di kas, spesialista, hòspital i klínikanan i tambe pa otro laboratorionan. Banda di institutonan médiko ADC ta e instansia prinsipal pa servisionan di laboratorio, pa gobièrnu lokal, Ministerio Públiko, otro gobièrnunan den Karibe hulandes i tambe empresanan i klientenan ‘partikular’. Ku esaki ADC tur dia di nobo ta ofresé un gama ekstenso di servisio analítiko i diagnóstiko eksakto, konfiabel i rápido”.
Sra. Cova a menshoná tambe e ròl instrumental ku ADC a hunga den e pandemia ku servisio di ekselensia di manera ku Kòrsou por a lanta bèk riba pia relativamente lihé. Den e kuadro aki, sra. Cova a yama danki na tur kolega i kliente ku a hasi uso di e servisio di ADC.
Finalmente sra. Cova a bisa ku no ta djis konstrukshon di un edifisio bunita di blòki ku semènt a inisiá. “Awe ta un dia históriko i memorabel i e ta parti integral di un desaroyo. E ta parti di é futuro ku ADC a fiha. E diseño i funshonalidat a tene kuenta pa krea un sentro di aktividat di Laboratorio moderno, ku definitivamente lo kontribuí na e ambiente indispensabel pa ADC por sigui destaká di forma konsistente pa próksimo dékadanan. Konstrukshon di e edifisio nobo di ADC na e lokalidat aki lo duna na su manera un impulso pa asina sigui desaroyá e área di Colon i Otrobanda den un sentro di servisio di salubridat pa nos pueblo. Esei lo mester kontribuí tambe na mas efisiensia i un servisio agradabel i segun normanan mas moderno”, asina e direktor a bisa finalmente.
INFORMASHON ADISHONAL
E konstrukshon di e edifisio nobo lo dura 24 luna. Ta trata di un edifisio di tres piso ku lo akapará tur aktividat di ADC riba un tereno di 5.500 meter kuadrá. E edifisio nobo lo enserá ku ADC lo bandoná su edifisio na Vredenberg ku ta trahá for di 1960.
Dia 5 di yüni último e Ministerio di Infrastruktura a duna e pèrmitnan nesesario. E edifisio ta diseñá pa e arkitekto di Kòrsou, Lyongo Architects di OZ Architects.
Kontratistanan lokal lo ehekutá e proyekto ku Q-Con Quality Constructors komo kontratista prinsipal huntu ku Installation Technologies, SimpleAire i Industech.
E proyekto ta finansiá pa Vidanova Pension Fund.


text:
Departamento di Asuntonan Economico, Comercio y Industria y su unidad Exprodesk ta invita tur entrepreneur pa participa na e tayer ‘Business Plan 2021 for Potential Exporters’.
Si bo ta un comerciante y bo ta pensa riba e posibilidad pa exporta den futuro, esaki ta bo oportunidad pa siña traha bo ‘Business Plan’ cu despues por wordo adapta pa bira bo ‘Export Business Plan’.
E tayer lo cuminsa dia 16 di april 2021, 9:00- 9:45 am via Zoom y lo ta completamente gratis. E tayer ‘Business Plan 2021 for Potential Exporters’ lo tuma lugar den 6 sesion y lo ta un oportunidad pa tur comerciante (mester tin negoshi existente) cu kier revisa/adapta nan ‘business model’ door di COVID-19, of kier djis siña traha un ‘Business Plan’ cu despues por bira e base pa un Export Business Plan.
E tayernan lo wordo duna door di Sra. Lay Hing de Kort Yee di Cornerstone Economics y Sr. Frits Israel di DOC Opleidingen & Trainingen. Pa por participa na e tayernan aki, mester registra adelanta na: s.meijer@deaci.aw.
E meta di e tayernan aki ta pa ekipa nos entrepreneurs cu e conocemento necesario, no solamente pa traha nan ‘Business Plan’ sino tambe pa esnan cu lo kier exporta nan producto of servicio den futuro pa nan por organisa mihor nan actividadnan comercial y operacional door di evalua nan recursonan, nan metanan di benta y ganashi.
E tayer ‘Business Plan 2021 for Potential Exporters’ su 6 sesion lo ta riba e siguiente fechanan: april 16, 23, 30, mei 7, 14 via Zoom Online (di 9:00am pa 9:45 am) y lo termina cu un presentacion riba mei 21, 2021 via Zoom Online (di 9:00 am pa 12:00pm).
Pa mas informacion tocante e tayernan ‘Business Plan 2021 for Potential Exporters’, con pa participa of con pa registra, por tuma contacto cu Sra. Sharon Meijer via: s.meijer@deaci.aw


text:
E discurso principal, e orador-, presentacion-, panelnan di discusion y e masterclass presenta durante e evento, a demostra di ta di gran balor pa e esfuersonan continuo di tur e aeropuertonan envolvi pa tin e curashi den desaroya, busca solucion y tecnologia di transporte aereo sostenibel di apoyo pa un di e metanan principal cu ta mehora e conectividad interinsular di un manera sostenibel.
“E conocemento- y ideanan adkiri durante e evento aki lo fortalece e esfuersonan di nos como Dutch Caribbean Cooperation of Airports pa ta lider innovado den vuelo electrico den region Caribe y asina haci e conexionnan aereo entre e islanan mas sostenibel, eficiente y accesibel p’e comunidad den Caribe Hulandes. Esaki, na mes momento, lo mehora e sociedad di e islanan door di tin na cuenta e meta di desaroyo sostenibel pa un y tur”, tabata palabra di Joost Meijs, kende ta Presidente di DCCA y alabes CEO di Aruba Airport Authority N.V.
Un cantidad di 311 participante a asisti na e evento durante e siman, mientras cu virtualmente tambe a conta cu interes di 888 participante. Hopi hende a presencia e Pipistrel Velis Electro y a siña mas tocante su capacidad- y tecnologianan.
Un di e logronan di mas grandi durante e evento ta firmamento historico di e MOU entre Aruba, St. Maarten, Corsou, Hulanda, seis aeropuerto di Caribe Hulandes y e Dutch Association of Airports (NVL). Den e MOU aki, tur cu a firma, a expresa nan compromiso di mehora e conectividad entre e islanan door di haci nan mas accesibel, eficiente y sostenibel.
Como resultado di e MOU, e partidonan lo forma un directiva hunto y un grupo di trabou cu lo ta encarga pa formula un Joint Business Plan cu lo describi con lo por logra e ambicion aki y cua obstaculo ta necesario pa elimina. Lo entrega e Joint Business Plan aki denter di shete luna despues di a firma e MOU.
Presidente di DCCA, Joost Meijs, a gradici tur colaborado, participante y tur personal di apoyo cu a haci e evento aki posibel y un exito. Tambe ta gradici tur orador, panelista, moderador, stakeholder y finalmente tur boluntario cu a participa den realisacion di e exitoso evento.
Pa mas informacion tocante e conferencia por bishita e website di DCCA www.dccaairports.com.


text:
Regularmente e topico di nos poblacion cu ta hayando cada dia un average di edad mas halto ta bin dilanti. Nos tin caba riba 65 aña un 18.500 persona, y si añadi e grupo di riba 60 aña, nos tin casi 27.000 persona. Riba un poblacion cu awe ta alrededor di 107.500, casi 1.800 persona menos cu na 2019, nos tin anto 17,2% riba edad di 65 aña, y conta desde 60 aña, nos tin 25%. Cu e tres ‘cohortnan’ mas grandi di nos poblacion den e bracketnan di 50 pa 64 aña, mas di 25.000 persona, nos ta mirando cu e situacion ta birando cada aña mas serio. Den e proximo añanan nos lo tin un bon cuarto di e poblacion riba edad di pension, y na 2024 lo yega na culminacion di e actual mecanismo di posposicion di edad pa haya AOV. Aki dos aña bo mester tin 65 aña pa cobra AOV, y si cos bay robez, lo bin un aña mas acerca.
Poniendo un banda e disgusto cu hopi biaha nos ta ripara cerca otronan ora ta toca e tema aki, nos ta desea di enfoca mas riba kico lo ta e scenario aki poco aña, con nos ta deal cu e situacion ey. Lamenta en todo caso lo no gana nos ningun gloria, haci algo si. Pero, si nos cuminza analiza, nos no ta den un situacion unico. Varios pais a bay nos dilanti y segun nan recursonan a atende e problemanan di un poblacion cu ta envejece na diferente manera. Por ehemplo Hulanda. Cincuenta aña pasa tabata masha normal cu hende di edad tabata bay masalmente pa cas di anciano y bo tabata mira ‘bejaardentehuis’ tur caminda. Esey no ta asina mas. No cu no tin esakinan mas, pero e ta hopi menos mientras e poblacion ta den e proceso demografico di ‘vergrijzing’ keto bay. Unda e hende di edad ta anto? Den un vivienda, o mejor dicho den varios tipo di vivienda. Tin vivienda pa anciano cu ta pareha cu ta biba den algo mas modera cu loke nan tabatin tempo cu nan tabatin yiu creciendo. Un gran parti di e poblacion di edad ta biba riba nan mes ainda, y naturalmente tin cuido specializa pa esnan cu mester di esey. Pero a haci un gran esfuerzo tambe pa stimula y facilita mobilidad di hende di edad, y tambe naturalmente di hende cu un handicap cu mester di un vehiculo pa por move. Unda cu bo bay bo ta topa hende riba nan ‘scootmobiel’ na caminda pa supermercado, pa cualkier otro tienda, atendiendo mas tanto posible nan mes asuntonan.
Tur esaki tabatin naturalmente bastante consecuencia pa planificacion urbano, pa adapta caya y acera tur caminda, cambiando tambe entrada pa edificio publico y comercial. E tabata un proceso largo cu a costa hopi recurso financiero, esey ta sigur.
Awor, tur esaki por ta zona masha bunita, pero tin otro banda di e medaya tambe. Cu e austerizacion den gasto publico gobierno a tira un vista tambe unda nan por a economiza, y a surgi e concepto di ‘mantelzorg’. E idea ta cu tur anciano, o persona cu cierto problema medico cu ta limita nan den nan bida, tin cu wak primeramente den nan propio alrededor ken por yuda, sin cu di biaha ta haci uso di servicio medico o cuido specializa cu ta hopi caro. Kico a pasa? Si bo tin yiu cu ta biba cerca di bo, nan ta e promernan indica pa duna un man den bo cuido personal. Esey no ta nada facil, pasobra un anciano tin yiu cu ta mas tanto den e edad cu nan tin yiu chikito cu tambe ta pidi nan atencion. En todo caso, den e sociedad bastante individualiza, unda den hopi caso un persona di edad no tin famia ta biba cerca di su cas, e cosnan aki no a bay, y no ta bay sin bastante problema. Claro cu den hopi caso tin ehemplo di un solidaridad caluroso cu e persona di edad, no solamente di yiu pero hasta di persona cu no ta famia mes.
Awor, mirando nos situacion, kico ta loke nos ta bay scoge pa atende e situacion mas den futuro ora un bon parti di nos pobalcion ta hende di edad? Nos no ta bay cana e caminda cu Hulanda a cana, creando tur e institucionnan grandi ey, pa despues bay den ‘mantelzorg’…? O nos mester constata cu pa nos no ta necesario yama e cos ey mantelzorg pa practica hustamente esey. Nos tin un poblacion considerable caba di edad di cual solamente un porcentahe chikito ta biba den cas di anciano. E facilidadnan ey mester t’ey tambe, sin duda algun. Mayoria di hende di edad lo no ta bibando den institutonan specializa, esey ta sigur. Pero kico nos ta haci den planificacion urbano? Kico ta haci pa facilita hende di edad move riba nan mes? Kico tin na facilidad pa rolstoel? Otro pais den e region aki ta bay pisa den facilita turismo cu wheelchair, y kico nos ta haci? Ni banda di e hotelnan bo por move drechi cu rolstoel, corda otro caminda.
Pregunta anto: ki dia nos ta cuminza mira nos mes y gobierno ta inicia planificacion di e asuntonan aki, sin perde nos mes den un fluho constante di roadshow, sin cu ta mira un avance den direccion positivo. Nos lo cumpli cu ‘mantelzorg’ den famia, pero ta nos mester drecha caya tambe?


text:
Ultimamente nos por mira cu integrantenan di gobierno di Aruba tin e sindrome di ta gañado patalogico y kier pone nos pueblo kere cu loke nan ta bisa ta berdad. Dia pa dia, nan ta perdiendo tur clase di credibilidad.
Nos a mustra caba na multiple ocasion con prome minister Evelyne Croes a bin ta trata na bende nos un cuenta cu ta Hulanda a impone e.o. e condicionnan Hulandes pa por sigui haya ayudo, mientras di otro banda Hulanda na su turno ta bin liña recta y bisa cu tur loke a keda acorda ta a base di loke a delibera cu Aruba.
Asina aki nos por mira con, sin un consulta real cu gremionan, prome minister di Aruba a cera un combenio cu Hulanda riba diabierno 13 di november 2020, perhudicando nos pais y nos institutonan.
E gañamento a plama manera un pandemia den e gobernacion aki. Recientemente minister Andin Bikker a declara di no tin nada di haber cu e acusado di pedofilia, ya cu e persona aki lo no ta traha cu n’e.
UPP pa awor lo abstene pa duna un opinion riba e caso mes, pero energicamente ta opone tur tipo di abuso sea mental, fisico of sexual y sigur casonan repudiabel di pedofilia.
UPP ta cuestiona e actitud di e minister di Husticia cu diripiente ta purba di distancia su mes for di e persona. Segun e mandatario su ministerio lo ta deal cu un compania di locual e casa di e acusado lo ta directora y e acusado lo ta un trahado.
E minister parce di tin un memoria selectivo, pasobra tin asina tanto evidencia cu ta relaciona e persona aki cu Otmar Oduber ,e circulo di POR y hasta di e mesun minister Bikker.
Lo a haci husticia y honor na e berdad y na e victimanan, si minister Bikker por djis admiti cu e acusado tabata traha cu n’e, pero debi na e situacion cu a presenta lo e no ta den e circulo di e minister mas.
Pero NO ban sigui gaña numa, manera a para custumber den e gobierno aki.Un otro ehempel ta minister Dangui Oduber. Dialuna 21 di februari, mi a acudi na San Nicolas, Santa Theresita Center, pa mi haya mi vacuna.
Pa defende su peyeho contra critica di un parlamentario opositor di ta faborece amigonan politico, Minister Oduber a haya ta bon pa usa como defensa cu e opositor mas grandi di gobierno ta prome pa tuma vacuna na San Nicolas.
Pa cuminsa, Booshi Wever, como ciudadano, a aplica pa un cita pa vacuna y a acudi riba e dia cu un instancia di gobierno a invit’e. Pakico e minister no a respeta privacidad di mi persona y mester a politisa un acto asina?
Dicon minister no ta bisa cu ora nan a bin invita Booshi Wever pa saca potret mi a nenga pasobra mi no tabata desea di ta un otro decoracion den e kerstboom politico. Esaki ta un otro muestra cu e gobierno aki ta biba di gañamento pa gañamento.
E gañamento patalogico aki ta bira un problema ora cu esaki haci acto di presencia tambe den e instancianan di gobierno, manera ta p.e. e caso di Tele-Aruba. Aparte di gañamento tin un maneho cu ta dirigi riba manipulacion orkestra dor di gobierno y dirigi pa e director G. Kock cu ta sigui e instruccionnan sin hiek.
Pronto nos lo bin back riba e maneho aki cu ta bay contra tur regla di “fair-play” y e derecho sagrado di expresion. Na September venidero sinembargo pueblo lo haya e oportunidad pa caba cu tur e gañamentonan y manipulacionnan.
UPP den su REBOOT 2.0 ta priminti un manece nobo pa e pueblo di Aruba cu ta percura pa e felicidad y prosperidad yega den tur hogar na Aruba.


text:
Victoria den Dobbel di Tennis
Patrick y Nick ta gana na Buenos Aires
Tenistanan Patrick Sydow y Nick Hardt(DR) ta logra victoria den dobbel den e Youth Olympic Games 2018.
Despues di a hunga un tremendo partido diadomingo contra di Merca, dialuna merdia e tenista Patrick Sydow a mira accion atrobe e biaha aki den dobbel unda e la hunga hunto cu su partner di Republica Dominicana, Nick Hardt na Buenos Aires, Argentina, e cas di e Weganan Olimpico Hubenil 2018.
Apoya pa e delegacion di Aruba y Republica Dominicana e duo di Sydow/Hardt ta vence den forma convincente di e duo di Bahrein/ Kazakstan cu e score di 6/0 y 6/1. Mester bisa cu Patrick y Nick a hunga formidabel. Notable ta cu pa prome biaha e dos tenistanan aki ta hunga hunto aunke nan conocr otro pa hopi aña. E partnership aki a click bon mientras nan lo lucha wega pa wega pa cada triunfo.
Awor Sydow/Hardt lo enfrenta problemente un duo di Francia.
Exito Patrick Sydow y Nick Hart.


text:
Perseverá den orashon; resa alerta i yama Señor danki. Dios bendishona bo y un felis siman .
Rom 15:13
Dios, ku ta nos fuente di speransa, yena boso ku goso i pas pa motibu di boso fe, ya asina boso speransa por bona pa medio di poder di Spiritu Santu. Un felis siman Dios bendishona bo.
Yozue 23:11
Boso úniko preokupashon mester ta: stima SEÑOR, boso Dios. Un siman bendishona y laga nos ban stima Dios mas y mas .
Prover 19:8
Es ku siña i apliká loke e siña, ta krese i mustra k’e ta stima su mes. Un tremendo siman pa bo Dios bendishona bo .
Isaias 56:1
SEÑOR ta bisa: ‘Hasi loke ta hustu, respetá derecho. Djis akí Mi ta bin salba boso, e ora ei boso lo mira ku Mi ta kumpli ku mi promesanan. Un felis siman , Dios bendishona bo .


text:
The content originally appeared on: Diario
Aruba ta un zona pobla cu largura di 33 km. y hanchura di 9 km.
*Introduci aparatonan special pa auto pa pone fin na horor
* Velocidad ta decisivo pa seriedad di accidentenan den trafico
ORANJESTAD(AAN)—Topa cu un accidente pisa di trafico, ta mescos cu yega na un lugar cu a wordo alcansa dor di un bom, cu ta destrui pa e mes motibo, e mes principio, cu e impacto entre dos auto.
Un bom riba su mes no por mata. Ta e forsa cu cual e ta move, su velocidad, ta su destruccion.
Kico un accidente ta produci? Loke ta topa riba un campo di bataya, cu ta destruccion.
Mas halto e velocidad cu cual ta maneha un auto, mas destructivo e ta bira contra hende inocente cu no ta haya oportunidad di scapa nan curpa pasobra na mayoria di ocasion, e impacto ta asina sorpresivo, cu hende no ta haya tempo pa reacciona.
Responsabilidad ta un factor grandi den bida pero sigur den trafico, cu manera tanto bez nos a yega di splica, ta uno di e motibonan grandi cu e calidad di bida di hende cu sobrevivi, a wordo pa semper destrui.
E balor di hende ta exigi pa na Aruba introduci un maximo di velocidad, mucho mas abou cu Aruba conoce y cu mester wordo respeta, sea cu e automobilista kier of no kier!
Unico forma pa por exigi tur vehiculo pa mantene e velocidad maximo, ta den introduccion di instalacion obligatorio di aparatonan, cu no ta permiti un auto bay mas halto cu e velocidad maximo.
Pa yega na e conclusion aki, mester mira di kico ta papia ora atende cu trafico na Aruba.
Aruba ta un isla cu un largura di 33 kilometer. Aruba tin un hanchura di entre 9 pa 10 kilometer. Kico esaki ta nifica?
Aruba ta un zona pobla. Pa reglanan internacional di trafico, esaki ta nifica cu mester tin maximo oficial di velocidad cu ta cuadra cu un zona pobla, pues un zona den cual hende ta biba y ta trafica.
Ora tuma nota di velocidad oficial den zonanan manera henter Aruba ta cualifica, ta papia den mayoria di caso di un velocidad maximo di 50 km. pa hora, cu ta permiti un chofer reacciona y ta baha e intensidad di un impacto,.
Velocidad ta dicidi pa e intensidad di un impacto cu un escala cu ta subi na un forma mucho mas acelera cu hopi hende ta pensa.
Mantene 75 kilometer pa hora ta nifica cu e velocidad ta bira cuatro biaha mas halto cu ta e caso cu 50 kilometer pa hora.
Ora papia di un velocidad riba cien kilometer pa hora, ta papia di un proyectil mortal, cu hende no por controla.
E persona cu perde su bida den un accidente di trafico, no ta haya oportunidad pa despedi di bida. E ta wordo destrui dor di decision di un persona irresponsabel cu ta maneha un vehiculo, pero no por maneha su propio sentido di responsabilidad.
Cu tin hende cu ta bira malo tras di stuur, ta un realidad. Esaki ta haci cu personanan cu ta na haltura cu nan tin un problema cu salud, no por maneha un auto y sigur na un velocidad, den cual nan no por controla e vehiculo.
Durante yobida hende no por controla un vehiculo a menos cu ta mantene distancia prescribi pa ley y no ta core na un velocidad halto, cu ta causa cu vehiculo por bolter.
Si un persona cruza caya sin presta atencion, e chofer no por reacciona na tempo y evita morto, si e ta mantene un velocidad halto.
Nos ta bolbe na e largura di Aruba. Den menos cu un hora por cruza Aruba di un punta pa otro, si tene na regla y uza cabez ora ta construi caretera.
Un tragedia a bira realidad di un famia y di Aruba durante fin di siman.
Impone velocidad maximo. Impone cu e persona cu persona cu no tin responsabilidad y ta maneha un vehiculo mientras e ta burachi, no solamente ta wordo castiga, pero nunca mas por ta chofer.
Husticia mester dicidi kico a pasa na Colony. Mientrastanto, mester tuma medidanan cu por tuma.
Baha velocidad maximo riba caretera. Deshaci di e rosea di morto y di e dolor di hende cu no a muri pero cu a keda pa semper destrui den accidente cu otro a provoca.


text:
Francis Trimon di Enseñansa Pa Empleo, ta menciona cu interes pa hende sigui siña y crece den conocemento. Den ultimo 20 aña a ripara esey, lesnan ta yen y caba yen. Tin un wachtlijst asina largo cu hende cu kier educa nan mes.
Nan ta wak nan mes den un situacion incomodo pa motibo di politica of prioridad robes. Cosnan bayendo bon, tin vision pa mas idea pa cumpra mas ekipo pa por bin cu solucion den pueblo y sigui duna frutonan.
E pensamento ta pa no cambia e formula si e tabata duna resultado positivo so. E ta sinti un orguyo grandi ora cu e mira of topa hopi ex alumno di un di e cursonan trahando den hotel of restaurantnan, despues di a haya su diploma of certificado.
Nan ex alumnonan ta den tur area di hotel y no solamente den turismo, pero hasta den administracion. P’esey e no ta di acuerdo cu un cambio abrupto, pero wak kico y con mester adapta.
Por a compronde cu ya a tuma e decision pa bay bek na e sistema di antes y cu na september awo lo tin mas desaroyo. Nan lo wak e maneho di e proximo minister di enseñansa.


text:
ORANJESTAD,Aruba
Tur dia 17 di maart prome cu mitar di anochi ta un tradicion cu e organisacion social democrata
MEP, ta lanta e bandera di mas grandi na Aruba pa yama bon bini na e grandi celebracion di himno
y bandera. Loke ta diferente cu tur otro fecha e biaha aki ta cu Aruba ta den e crisis di corona virus.
Nunca antes mundo henter no a experiencia e gara di un virus asina chikito, cu un impacto asina
grandi riba henter humanidad. Awe Aruba tambe ta den e gara di e virus, y gobierno di Aruba ta
hasiendo tur posibel pa contene e risiconan.
Como presidente di partido Tevreden a lanta e bandera di mas grandi di Aruba na un manera
special, cu un oracion. ‘Awe nos ta pidi Dios pa forsa pa esnan afecta tur parti mundo pa e
coronavirus, y nan famia. Nos ta pidi proteccion pa tur profesionalnan dunador di cuido y sabiduria
pa esnan cu ta buscando un cura pa e virus. Nos ta pidi guia especial pa nos gobierno y nos minister
Presidente pa e retonan grandi cu nos pais ta enfrentando cu nos economia y nos bienestar en
general. Y nos ta pidi cu e coronavirus no lo afecta ningun bida di nos ciudadanonan’, tawata
Tevreden su oracion.
UNION DI UN PUEBLO
Ariba dia di himno y bandera mas cu nunca nos pueblo tin di uni. Esaki ta locual nos himno y
bandera ta representa pa nos, instrumentonan clave cu a logra trece union den nos pueblo. Dia 25 di
februari 1976 ‘Aruba Dushi Tera’ a wordo reconoce como nos himno nacional. Y sin cu nan lo por
a premira unda Aruba lo ta den 2020, awe mas cu nunca nos lo canta ‘un tin nada pa kibre’. Nos ta
para como pais dilanti retonan grandi. Tin un paro ariba entrada di turistanan pa evita cu nos lo haya
mas casonan di e virus, nos scolnan ta sera, nos trahadornan ta den un incertidumbre, y nos no tin
un bista completo ainda con largo esaki lo dura.
Pesey ariba un dia manera di nos himno y bandera nos tin di para keto y reflecciona pa nos traha
hunto sin destincion di denominacion, rasa o ideologia politico pa nos por sali for di e situacion aki.
Nos forsa ta den union, Tevreden a sigi bisa.
DIA 18 MAART 2020 DIA NACIONAL DI ORACION
Tur momento den historia cu nos pais a pasa den su momentonan difisil, Dios semper a sa di
contesta nos y semper a yuda nos cu un solucion sobrenatural. Pesey gobierno di Aruba a apunta dia
18 di maart 2020 como un dia nacional di oracion pa 6:00 di atardi. Asina aki tur cuidadano unda cu
nan por ta, sea nan so o cu nan ser keri por uni den oracion simultaniamente. Tene na cuenta cu no
por bai misa, tin di keda na cas, pero lidernan spiritual por usa media pa por stream esaki pa tur
creyentenan. Nos ta celebra un dia di himno di bandera diferente, pero pronto cosnan por normalisa
atrobe. Un felis dia di himno y bandera na Aruba henter, Tevreden a termina bisando.


text: ORANJESTAD – Den nomber di Gobierno di Aruba, Minister di Finansa y Cultura Sra. mr.Xiomara Maduro a presenta na sra. Maria Pita-Dijkhoff e decreto gubernamental pa conmemoracu dia 1 di december ela cumpli 30 aña di servicio publico leal na Pais Aruba. E acto aki a contatambe cu presencia tambe ex-Minister di Asuntonan Economico Sr. Nilo Swaen y e actual Minister di Asuntonan Economico mr. Geoffrey Wever. Sra. Maria Pita-Dijkhoff ta director di Departamento di Asuntonan Economico y a traha cu e dos ex ministernan di AsuntonanEconomico Sr. Swaen y Sra. Maduro y desde e Gabinete Wever-Croes II cu Minister Wever. Tabata un ocasion hopi ameno hunto cu su esposo Sr. Dijkhoff y su ruman muher, Sra. Maria Pita-Dijkhoff a comparti su experencia y retonan di trabao. Masha danki y pabien Maria.


text:
…17 pais den Karibe lo partisipá…
WILLEMSTAD- 15 di òktober 2015– Dia 23 di òktober próksimo ta tuma lugá na Kòrsou un kongreso pa hóbennan di 17 pais den Karibe inkluyendo Kòrsou. E kongreso ta forma parti di e State of the Industry Conference (SOTIC) organisá pa Caribbean Tourism Organization (CTO) ku lo tuma lugá di 21 pa 23 di òktober próksimo na WTC. Kòrsou lo keda representá pa e hóben Johannah Rosaria di 17 aña di edat ku ta bishitando Dr. Albert Schweitzer Havo – VWO.
Kòrsou su representante lo kompetí ku hóbennan di entre otro Barbados, Bahamas, Cayman Islands, St. Kitts i Martinique. Johannah lo presentá un video, den kual e ta bende Kòrsou turístikamente i tambe un tópiko relashoná ku turismo. E kongreso ta un di e vehíkulonan ku CTO ta usa pa enkurashá e hóben pa konsiderá un karera den turismo. Johannah ta un hóben ku hopi potensial ku sigur lo sa di representá nos isla di un manera digno. Nos ta invitá hóbennan di Kòrsou pa bin apoyá nos representante durante e kongreso pa hóbennan. E kongreso ta tuma lugá dia 23 di òktober di 3:00 pm – 5:15 pm na WTC. Pa inskribí por tuma kontakto ku Ofisina di Turismo di Kòrsou (CTB) promé ku dia 21 di òktober próksimo. Inskripshon ta grátis djis manda bo nòmber, edat i kua skol bo ta bishitá na e email adrès info@curacao.com òf yama 434-8200 pa mas informashon. Hóben, nos ta konta ku bo apoyo.


text:
Nos minister Presidènt i ‘Bartender-in-Chief’ resientemente tabata sirbi beter na apertura di un establesimentu komersial sin un tapa boka ni distanshamentu físiko, ámbos regla di su mes kabinete. Awor, bèrdat ku polítikonan gusta sali riba potrèt òf video sin pensa riba konsekuenshanan pasombra popularidat i voto ta mas importante. Pero, un minister Presidènt mester ta konsiente di e mensahe ku e ta manda ku su akshonnan? Klaro. Nos ta mei-mei di un krísis di COVID. CMC a bati bèl pasombra pronto e no por kumpli ku su tareanan. Awor’ki ta totalmente inoportuno pa akshonnan infantil.
E mensahe ku nos ‘Bartender-in-Chief’ a manda ta ku den e krísis aki medidanan pa evitá kontagio no ta importante. Esaki despues ku su minister di Salubridat a preferá skonde tras di privasidat enbes di na un manera transparente bisa ku bakuna ta e mihó opshon pa protekshon kontra di COVID i mas desaster sosioekonómiko.
Mientras tantu e otro partner di koalishon ta ketu i ta komplisé di e komportashonnan estúpido i sin konsiderashon aki di dos miembro di gabinete.
E Presidente di Konseho di Minister mester sali oferesé su diskulpa.
Willemstad, Kòrsou


text:
Unidad di ambulance diamars mainta a keda dirigi pa Cas di Machi na Vondelaan unda e personal a informa cu un cliente di edad tin cu bay hospital pa un control medico. Asina na hospital dokternan a controla e persona y a constata cu no tin nada pa e pashent por keda hospital. Ambulance a presenta y a yega na Cas di Machi pero, e personal a keda di shock ora cu gerencia a bisa nan no kier e pashent mas y bay cune. Mucho no por a haci y no por laga un persona cu no tin cas riba caya, ta algo inhumano. A yama polis, y notifica mas instancianan di gobierno. Segun gerencia e persona tin debe riba su nomber, ta mustra mas bien cu Cas di Machi kier a desashi di e persona di lage den man di ambulance pa nan cuenta y aki gerencia a faya. For di mas persona a compronde cu tin basta keho riba e cas di cuido aki.
Gerencia mester a baha cabes ora mas departamento di gobierno a cay aden y mester a tuma e cliente bek, paso den ambulance y riba caya en por biba.


text:
KRALENDIJK- WEB ta bisa ku a pesar di e nivel di riesgo 5, e kompania por sigui suministrá su servisionan sin problema, e ta pidi su klientenan pa no pasa nan ofisina si no ta estriktamente nesesario.
‘Nos ta sigui instrukshonnan di gobièrnu lokal i e tim di EBT (Eilandelijk Beleids Team) huntu ku nos provedónan Contourglobal (koriente) i GE (awa). Proyektonan pendiente ta keda ehekutá bou di kondishonnan adaptá’ asina WEB a informá.
Segun WEB, e kompania por kontinuá ku su servisio na kliente pa un gran parti sin ku klientenan i proveédornan mester bini na ofisina. ‘Afortunadamente nos a invertí kaba den teknologia i proseduranan pa por traha “online”.
Ta deskonsehá pa bishitá ofisina di WEB
WEB ta sigui bisa ku pa minimalisá e rísiko pa propagashon di COVID-19, nos ta deskonsehá pa bishitá nan ofisina. Esaki ta konta espesialmente pa gruponan di rísiko manera grandinan i personanan ku resistensia abou.
WEB ta hasi un apelashon riba klienta pa regla nan asuntunan ku WEB preferiblemente for di kas i uza “online banking” pa hasi pago di kuentanan.
Hende ku tin pregunta òf ta buska informashon, tuma kontakto ku e departamentu di servisio na kliente via info@webbonaire.com òf dor di yama +5997158244.
Paga “online”
WEB t amustra tambe ku pa por paga seif for di kas 24/7 por hasi uso di “online banking”. WEB ta pidi kliente si pa tene na kuenta ku mester hasi pago di kada faktura apart. No por hasi kombinashon di 2 faktura.
Mas informashon i instrukshon pa hasi pago via “online banking” ta disponibel riba nos wèpsait www.webbonaire.com òf riba nos página di Facebook.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Tocante e wega
Esaki ta un wega cu a gara popularidad rond mundo den e idioma Ingles (wordle) cual nos (awe24.com) a traduci e wega na Papiamento. E wega aki ta existi tanto aña caba como e game show Lingo.
NOTA: E wega ta den Papiamento etimologico.
Instruccion pa hunga e wega Palabra: bo mester rei palabra cu 5 letter na Papiamento.
Si e palabra ta correcto, tur e letter nan lo bira color blauw.
Si e palabra ta full incorrecto, tur e letternan lo bira shinishi.
Si tin un of mas letter na e posicion correcto, e letter lo bira blauw.
Si tin un of mas letter cu ta den e palabra cu ta den un posicion incorrecto, e letter lo bira oranje.
Bo tin totaal 6 chens pa rei e palabra, y cada dia tin un palabra nobo(e ta cambia 12am).


text:
Oranjestad— Aruba ta conoci pa un gran cantidad di trabou boluntario dedica specialmente na formacion di hobennan. Lidernan ta traha incansablemente pa yuda e muchanan desaroyo un of mas talento sea riba tereno di deporte, cultura, tereno social educativo etc.
Anualmente ta reconoce e talento di un hoben of un grupo di hoben cu destaca bou guia di su lidernan. E edad di e hoben(nan) por ta varia entre 6 pa 18 aña.
Cu destaca nos no ta referi solamente na logronan manera premio etc, pero tambe trabou boluntario den comunidad durante henter aña.
Asina por menciona e ganadonan di 2013 cu tabata e hobennan di Arubaanse Padvindsters Gilde pa nan dedicacion na nan propio formacion y tambe trabou den comunidad asistiendo entre otro hende grandi etc.
Te cu diabierna 11 di april por entrega nominadonan pa e premio dedica na e prome Gobernador di Aruba, esta Felipe B. Tromp den feliz memoria.
Por entrega e nominacionnan cerca señora Nilda Koolman na L.G. Smith Boulevard 26 of yama pa mas informacion na telefon 582-5774.
Ban reconoce nos talentonan hubenil y entrega nominacion pa asina nan por bin na remarca pa gana e Copa Hubenil Gobernador Felipe B. Tromp 2014.
Copa hubenil Gobernador Felipe B. TrompPosted: April 9, 2014 in Johnny Habibe
Oranjestad— Aruba ta conoci pa un gran cantidad di trabou boluntario dedica specialmente na formacion di hobennan. Lidernan ta traha incansablemente pa yuda e muchanan desaroyo un of mas talento sea riba tereno di deporte, cultura, tereno social educativo etc.


text:
Milo Martes, candidato riba lista di POR ta considera cu e splicacion pa loke ta flexibilisacion di pensioen ta uno cu pueblo mester haya y esaki ta wordo haci durante bishitanan na cas, barionan, diferente encuentro y tambe a traves di medionan di comunicacion y social.
Diferente instancia local y internacional a confirma na nos cu por flexibilisa pensioen na Aruba.
Tin dos manera cu bo por baha for di un trapi, un di nan ta stap pa stap y e otro ta jump.
Flexibilisacion di pensioen den nos caso lo ta un sistema flexibel y transparante y no gaña cu nos lo elimina BBO di 3% y lo contrario a sosode e la bay na 3,5%.
Deeltijdspensioen ta existi caba na APFA, e no ta nada nobo y esaki a trece beneficionan pa tanto gobierno como pa e ambtenaar.
- Laga nos clarifica lider di fraccion di AVP y e wak un bes mas locual cu nan a firma den e pensioenoverleg definitieve versie punto 4 d di e bilateraal akkoord tussen de regering en de vakbonden in de ( semi ) publieke sector .
- locual cu e pensionado ta merece despues di a contribui añanan largo na e caha di gobierno y SVB ta un splicacion di kico tabata e motibo pa a regala of e schenking di 60 miyon na gobierno di Aruba for di un di e fondonan di SVB y tambe un reaccion riba e resumen di e aandachtspunten rapport Financieel Beheer cu ta bisa lo siguiente:
“Resumerend komt het er op neer dat het Arubaanse parlament de regering niet slecht een kwijtschelding heeft verleend van ruim Afl. 60 miljoen, maar van meer dan Afl. 500 miljoen ( Afl. 60 miljoen + Afl. 350 miljoen + 120 miljoen = Afl. 534 miljoen ) Dit bedrag is gedurende 30 jaar status Aparte (en enkele jaren daarvóór ) vrijwel geheel opgebouw uit premies van Arubaanse werknemers , waarbij werkgevers m.b.t. de ZW en OW ontzien werden. Het komt er dus op neer dat de politieke toezeggingen van de twee grootste politieke pertijen volledig werden gefinancierd via de premies van de werknemers terwijl de kosten van dit debacle rechtstreeks gevolgen heeft ( gehad ) voor de verhoging van de pensioengerechtigde leeftijden de pensioenuitkeringen op de langere termijn”.
Un di e regalonan na e gobierno actual ta e suma di Afl. 60 miyon cu SVB a regala of “ schenk” na e gobierno , caminda cu nos pensionadonan por a haya un aumento hopi mas halto cu e 25 florin pa luna, esaki ta merece un splicacion.
Cu POR den gobierno lo bin cu beneficionan fiscal y lo coregi locual cu a bay robes pa cu e pensionadonan.


text:
ORANJESTAD – Diadomingo tabatin e evento di “Poetry is an Island” y Aruba Bank a contribui na esaki. E evento aki tabata un dedicacion na 10 aña di nochi di poesia. E evento tabata uno hopi bunita y hopi bon bishita.
Desde 4’or di atardi porta a habri na Flor di Oriente y tur hende a disfruta di e diferente actividad cu tabatin pa cu e festival di poesia cu a bay te den oranan di anochi laat. Diferente banda local tabata presente pa asina deleita tur presente y no por a laga afo steelpan. Poesia ta pa tur hende, p’esey tabatin muchanan presente kendenan tambe a disfruta di esaki.
Pe muchanan tabatin lesamento di poesia, kendenan a gusta esaki. Presente tabatin diferente tipo di poeta, manera Street Poets, Stage Poets, tambe tabatin “open mic” pa esunnan cu tabata desea di declama un poesia na e momento ey.
Pa clausura e anochi aki, pa prome biaha tabatin presente e artista internacional di poesia, Alysia Harris, kende a deleita tur hende cu su bunita palabranan.
Aruba Bank ta contento di a sostene poetanan local, pero tambe Basha Foundation pe bunita evento aki.


text:
ORANJESTAD – Diaranson 9 di november 2022, Jessaline a defende su tesis exitosamente y a obtene e titulo di Bachelor of Arts. Jessaline a defende su tesis dilanti di e comision di graduacion cu tawata consisti di Sra. drs. Yolanda Richardson, Sra. Birgit Kreykenbohm, MSc., y Sra. Sjeidy Feliciana, MBA. Ademas tabata presente decano di Facultad di Arte y Ciencia, dr. Mieke de Droog, famia di Jessaline, invitado y docente di Universidad di Aruba.
E titulo di Jessaline su tesis ta “Intercultural Communication: The Perspective of Employees Working in the Tourism Sector in Aruba”.
Jessaline a investiga e perspectiva di e empleadonan trahando den turismo tocante comunicacion intercultural. Cu e investigacion aki Jessaline kier a demostra den ki manera e organisacionnan di hotel ta aplica comunicacion intercultural cu nan empleadonan y tambe si e ta contribui na satisfaccion na trabou, seguridad na trabao y un ambiente laboral sano. A investiga 5 caracteristicanan mas uza den organizacionnan di hotel cu ta ilustra e esfuerso cu ta haci pa eherce comunicacion intercultural.
Jessaline a haci su investigacion na dos diferente organisacion di hotel y cu e data colecta, a resulta cu e dos organisacionnan di hotel ta aplicando e 5 caracteristicanan pa asina por cumpli cu nan metanan. Como cu Aruba ta un isla multi-cultural, organicacionnan di hotel tambe ta diverso den cultura y idioma. Aunke cu generalmente Ingles ta e idioma di trabao den e hotelnan empleadonan ta comunica den diferente idioma y ta logra transmiti e esencia di intentonan di comunicacion.
Na final di e tesis ta recomenda pa haci un investigacion cuantitativo y pa inclui mas organisacion di hotel pa asina por haya informacion pa haci analisis cu estadistica. Otro recomendacion ta pa investiga otro characteristicanan riba e tereno di comunicacion intercultural.
Un palabra di gratitud ta bay na: coleganan di Universidad di Aruba, e docentenan di e departamento di OGM y profesional cu a yuda of guia Jessaline como studiante. Tambe ta gradici e dos organisacion di hotel y esnan pafo di Universidad di Aruba cu a contribui na un manera of otro na e acontecimento aki.
Pa mas informacion riba e estudio OGM, bishita e website di Universidad di Aruba na http://www.ua.aw/ogm, e pagina di Facebook @UniversityofArubaOGM y e pagina di Instagram @ogm_ua.


text:
AQUALECTRA TA ADAPTÁ SU AKTIVIDATNAN PA SIGUI SIRBI KOMUNIDAT BASÁ RIBA MEDIDANAN DI GOBIÈRNU RELASHONÁ KU COVID-19
AQUALECTRA TA ADAPTÁ SU AKTIVIDATNAN PA SIGUI SIRBI KOMUNIDAT BASÁ RIBA MEDIDANAN DI GOBIÈRNU RELASHONÁ KU COVID-19
Willemstad 23 di Mart 2021 – Aqualectra a tuma nota ku Gobièrnu di Kòrsou a tuma vários medida ku ta afektá bida diario na Kòrsou. Esakinan tin efekto tambe riba e sistema di traha tur dia na Aqualectra.
Na promé lugá Aqualectra su tarea prinsipal ta pa garantisá kontinuidat di suministrá di awa i koriente i e servisionan ku ta bai kompaña ku esaki. Na mes momento Aqualectra tin e deber di sòru pa tur e trabounan ku e hasi por sosodé den un kuadro seif i responsabel. Aqualectra ta adaptá su forma di traha pa por garantisá ku e ta kumplí ku su tareanan teniendo kuenta ku e konsekuensia di e medidanan ku gobièrnu a tuma relashoná ku e brote nobo di COVID-19 riba nos isla.
Produkshon, distribushon i mantenshon
Lo sòru pa produkshon di awa i koriente i tambe e proseso di distribushon di esaki sigui sosodé nòrmalmente. Pa por hasi esaki, lo keda hasi tur trabou den e plantanan di awa i koriente, pero tambe den e ret di awa i koriente nòrmalmente. Den e kuadro aki lo por tin mantenshon planiá, ku lo mester sigui normalmente pa por garantisá suministro. Esaki lo por kousa ku lo por tin interupshon planiá den áreanan. Manera kustumber lo publiká esaki den medionan di komunikashon lokal, nos wèpsait i Facebook.
Aqualectra lo sigui atendé ku kasonan di interupshon isolá (storing) òf lesamentu di meter di awa i koriente nòrmalmente. Den kaso ku pèrsonal di Aqualectra mester bini na bo kas pa por hasi un trabou, laga nos duna nan espasio pa nan por hasi nan trabou na e manera korekto i seif. Esaki spesialmente si mester drenta den kurá òf kas pa por yega a e instalashon di awa òf koriente pa por hasi e trabou.
Un petishon ta bai na tur kliente, ku tin meternan ku ta den kas òf pegá na kurpa di kas, pa skibi e stant di e meter riba un papel i poné den brivenbùs.
Servisio na kliente solamente ku sita
Nos servisio na kliente lo sigui funshoná nòrmalmente i segun sita. Nos ta urgi tur kliente ku mester atendé kualkier parti atministrativo sea subi Aqualectra.com i traha bo sita fásil òf yama nos number grátis 0800-0135. Nos agentenan lo informá bo kon ta e mihó manera pa atendé bo kaso spesífiko, evitando ku bo mester bini Aqualectra direktamente. Tur bishita na nos Sentro di Kliente por sosodé solamente a base di sita trahá adelantá. Lo no por atendé kliente sin sita ya komo ku e kantidat di kliente ku por atendé lo ta limitá basá riba medidanan tumá tantu pa gobièrnu komo Aqualectra mes. Ora traha sita lo tene kuenta ku bo plachi di dia i tur medida ku ta na vigor.
Kompensashon “Danki na Bo”
E kampaña pa klientenan apliká pa e kompensashon “Danki na Bo” ta sigui. Klientenan ku tin konekshon post pago òf Pagatinu (ku konekshon di awa) por apliká riba aqualectra.com. Por apliká tambe dor di yama 0800-0135 i skohe opshon “Kompensashon Danki na bo.” Lamentablemente Aqualectra mester sera temporalmente su Sentronan Temporal na Sambil, Vinik Plaza i Kaya Grandi di Otrobanda. Tampoko por kontinuá ku e bishita den barionan. P’esei Aqualectra ke pidi klientenan ku tin Pagatinu so pa keda pendiente. Aqualectra asina e situashon ta pèrmití lo bolbe habri Sentronan Temporal afin ku abo por tuma bo kompensashon.
Aqualectra adaptá pero kla pa sirbi
Adaptando nos servisio manera menshoná, nos lo sigui hasi nos máksimo esfuerso pa bou di e sirkunstansianan aktual, garantisá kontinuidat di servisio, bienestar di nos klientenan pero tambe seguridat i salú di personal di Aqualectra i nan famia.
Pa kualkier pregunta, klarifikashon òf remarke semper por yama nos number di kontakto (grátis) ku ta 0800-0135, por bishitá nos wèpsait www.aquaelctra.com, manda nos un e-mail na info@aqualectra.com òf akudí na nos página di Facebook Aqualectra Utility.


text: Dialuna anochi a drenta varios informe tras di otro si un persona cu lo a comete vernieling na diferente vehiculo como tambe a scupi riba hende den area di Palm Beach. Mesora a dirigi patruya na e sitio. Na yegada polis a tuma declarashon di diferente persona. Entre otro un donjo di auto na Botica Santa Anna cua haya su spiel kibra. Na Bingo un persona a wordo scupi riba dje dor di e malhechor. Y cabando na Local Store unda e malhechor tambe a kibra un spiel di auto. Polisnan a logra haya e sospechoso riba bicicleta y a detene. Dogcatcher a transporta e detenido pa warda di polis Shaba.


text: KRALENDIJK – Clark Abraham huntu ku 2 miembro di partido polítiko Demokrat, djabièrnè último a entrega un keho kontra gezaghèber relashoná ku falsifikashon di dokumentu. Frakshon di Demokrat konsistí di e lider Ambraham, Micheal Pieters i Rolanda Hellburg-Makaay djabièrnè atardi a presentá na warda di polis i a entrega karta di keho kontra gezaghèber Edison Rijna na polis. Segun loke nan a pone den e karta tokante gezaghèber Rijna, ta relashoná ku falsifikashon di dokumentu, na momentu di publikashon di ordenansa di lei nobo di tráfiko riba karetera, ku kambio proponé pa konseho insular resientemente. Abraham a menshoná ku e karta ku a keda publiká 5 di mart 2020 pa medio di gezaghèber no ta kuadra kompletamente ku kambionan ku konseho insular a bai di akuerdo kuné. Gezaghèber a hasi kambio den e ordenansa, sinembargo tin algun kos ku no ta manera a palabra. Esaki no ta korekto, Abraham a menshoná. A informá gezaghèber ku no ta posibel pa hasi kambio riba propio inisiativa. Konsientemente el a aktua inkorekto, Ambraham lider di Partido Demokrat a bisa prensa promé ku el a entrega e karta na polis.


text:
E promé di ‘Bello Vie’ ta na kaminda: "Porfin mi ta mi só"
‘Bello Vie’ ta e agrupashon musikal ku ta konsistí di diferente músiko bon konosí i popular. Ta trata aki di mayoria èks músiko di ‘Nastyplay’, kende a bin residensia bèk na Kòrsou. ‘Bello Vie’ ta nifiká 'Un bunita bida'. E frònt ta formá pa kantantenan Chris ‘Cizzle’ Van Thiel, Tyzik ‘Ziko’ Lispier i tambe Rashid ‘Ori’ Frans.
E plannan di e agrupashon musikal aki ta grandi. TRENDSZ por a komprondé ku preparashonnan ta bayendo super bon. ‘Bello Vie’ a kuminsá traha riba nan piesanan nobo i ya kaba tin grabashon tumando lugá. ‘Bello Vie’ tin dos piesa klá, inkluso ya a kuminsá ku parti di grabashon di un videoclip huntu ku ‘Ganja-Inc Productions’. Fanátikonan, baidónan di fiesta i amantenan di bon ambiente i músika, por kuminsá prepará pa e promé piesa di ‘Bello Vie’, ku dentro di poko lo keda estrená. E piesa "Porfin mi ta mi so", lo wòrdu kantá pa ‘Cizzle’ i produsí pa Derrel de Palm, Raeve ‘Palo’ Rog i hinter e tim di ‘Bello Vie’.
Hopi ta puntrando ki dia e agrupashon lo ranka sali ofisialmente, pero di parti e agrupashon musikal ainda no a pone un fecha. Esaki debí ku e organisashon mes ta enkargá ku nan parti finansiero pa yega na materialnan nesesario i tambe ke pa tur kos ta reglá i zona perfekto, pa ora hasi nan debut. Di parti di TRENDSZ, nos ta deseá hinter “Team Bello Vie”, hopi éksito, i nos tambe ta keda pendiente, manera tur otro, pa skucha ‘Bello Vie’ pronto!


text:
Medidanan preventivo COVID-19 relaciona cu DISTANCIAMENTO SOCIAL y
HYGIENA dentro nos organisacion.
4 Mei 2020
Denise Campbell, Beonnie Brete & Natalia Hernandez.
Medidanan di prevencion
E plan di prevencion ta wordo ahusta na momento cu Gobierno a reduci e medidanan pa cu
COVID-19 den acuerdo cu e ‘Ministeriele Regeling AB 1989 no. 62 Algemene Regeling
Bestrijding COVID-19’. Nos como organisacion mester sigui e plan di prevencion cu ta mantene
emphasis riba DISTANCIAMENTO SOCIAL y HYGIENE.
Distanciamento Social:
- Nos mester keda mantene distancia social di 1.5m -2m for di otro pa por garantisa
seguridad y salud di trahadornan, nos muchanan y bishitantenan.
- Pa cu distanciamento social, tene na cuenta pa no duna man of brasa, cuminda otro na un
manera alternativo y for di un distancia.
- Na momento cu ta sali for di SKI cu muchanan, mester tene na cuenta e
samenschoolingsverbod y distanciamento social cu ta ensera cu ta sali cu 3 mucha y 1
groepsleiding den bus y ta mantene na e 1.5m – 2m di distancia.
Hygiene y salud:
- SKI lo keda zorg pa productonan di hygiena pa pone riba grupo pa por usa y lidernan of
huishoudelijke medewerkers ta responsbel pa busca producto na momento cu no tin
suficiente riba grupo. Na cada momento cu tin mester di bulto di papel, lo por haci e
bestelling aki serca señora Lucia.
- Lidernan mester keda duna informacion y controla nos muchanan pa laba nan man bon
(20 seconde). Nos como SKI ta RESPONSBEL pa keda promove labamento di man na
tur trahador cu ta riba tereno y sigui e plan di prevencion 1. Laba man p.e. prome cu
come, despues cu hunga pafo, despues cu come, na momento cu bay baño. Haci uzo
tambe di handsanitizer.
- Huishoudelijke medewerkers ta mantene e superficienan cu ta mishi cune constantemente
limpi (mesa, mannan di porta, switchnan di luz, telefoon, keyboard di computer etcetera)
y lo continua cu e parti di grote beurt den cada cas. Señora Lucia lo recorda su team pa
mantene e hygiene den cada cas.
- Productonan sanitario: ta continua pa pone productonan sanitario den hemchi pa ora
muchanan mester mop of pasa paña. Groepsleiding mester provee e muchanan cu e
productonan pa asina e ta mas controla. Tur casnan a wordo provee cu e productonan di
sanitario y no mester malgasta loke tin.
- Evaluacion di COVID-19 ta tuma lugar entre e hoofd van huishoudelijke medewerkers y
hoofdleidster di cas.
- Pa cu medicamento, na momento cu casnan tin mester di esaki, por haci e pedido na
Lucia.
Bishita mayornan:
- Ta responsabilidad di tur trahador pa guia bishita di mayornan/famia pa medio di
instrucción y informacion pa sigui e reglanan y mantene nan mes na e procedura di
bishita (zie bijlage).
- Nos lo mantene un lista di orario di bishita di cada mayor y lider ta firma cu mayor a bin
di bishita y ta mantene na e fecha stipula y e orario.
- Nos lo asigna un lugar caminda muchanan por ricibi bishita.
- Si mayornan/famia ta malo, e bishita lo cancela pero lo mantene e contacto pa medio di
yamada telefónico.
Reunionnan fisico:
- Na momento cu tin reunionnan cu tin cu tuma lugar fisicamente, lo mantene un
registración di personan/compania cu ta subi ariba tereno di SKI cu indicación di orario y
fecha.
- Lo tene cuenta cu e afgesproken/voorgeschreven hygiene maatregelen sigun
Gobierno/DVG.
- Lo minimalisa reunionnan fisico segun e importancia di e reunion. Reunion nan cu por
wordo logra via medionan digitalisa lo opta pa continua den e forma menciona.
Procedura/Stappenplan COVID-19:
- Muchanan cu tin verkoudheid, niester, y keintura y no a bin den contacto cu un persona
cu ta infecta of no a biaha uitzieken na SKI y sigi procedura di prevencion/hygiene.
- Si sintomanan ta keda mas cu 14 dia (keintura, verkouden), lo mester yama huisarts y nan
lo tuma contacto cu e ambulante team y nan lo bin haci bishita na SKI, lo tuma un swab
test y lo entrega na e instancia cu mester controla FSLMA. E ambulante team lo duna
uitleg y papia tocante isolacion/quarentena (zie bijlage).
- Ta importante pa groepsleiding monitor con e muchanan ta sigui e procedura di hygiene
(laba man) pa asina sigura cu esaki ta wordo haci manera mester ta.
- Na momento di isolacion (persona cu virus) SKI a pensa cu por habri Cas Margriet
(mucha lo mester keda drumi eyden) y Natalia lo keda den e casnan cu e muchanan.
- Tur lidernan mester tene e puntonan aki hopi na serio pa cuida nan mes tambe, mirando
cu nos tin nos famia ta warda nos na cas.
- Ziektemelding SVB: desde 28 di April SVB a reanuda servicionan for di su oficinanan.
Sigi procedura ziektemelding SKI.
- Instruccion importante: evita cu bo ta mishi na wowo/boca, niester den elleboog, laba
man na momento cu ta niester of a sali pafo (groepsleiding y muchanan).
- Volg instruccion di DVG – hopi importante.
- Sintomanan di Coronavirus (COVID-19): keintura halto, tos seco, problema pa hala
rosea, temblamento, calafriu, dolor di curpa, dolor di cabes, dolor di garganta, y perdida
smaak y holor (sigun fuente for di CDC – Center for Disease Control and Prevention).
- Hotline melding Coronavirus (COVID-19): 2800101 y sigi instruccion di e tiplijn.
- Un bes mas no trece panico pa bo mes y e muchanan.
Informacion General:
- Si muchanan ta desea pa papia cu caseworkers por yama FGM: 582-0088 of numbernan
di telefoon di cada caseworker. Caseworkers por tuma contacto cu nos muchanan pa
medio di yamada telefonico.
- E heki na e entrada principal lo wordo sera mainta pa 8:15AM y lo habri bek pa 4:00PM.
Lo e wordo sera bek pa 4:15PM.
Medidanan entre muchanan y trahador.
- Ta importante pa continua cu e splicacion pa cu e COVID-19 principalmente con e
situación ta desaroya su mes na Aruba. E informacion ta según e edad y nivel di cada
mucha.
- Ora cu lider presenta na trabou ta importante pa primeramente laba man of desinfecta
mannan cu Microguard/handsantizer. Lo continua cu e practica di e procedura pa laba
man continuamente cu ta encorpora den e rutina diario pa lídernan y muchanan.
- Ta purba minimalisa contacto fisico cu otro ariba tereno y purba mantene unda cu ta
posibel e distancia apropria. Mirando cu nos ta traha den un setting cu muchanan, tin
momentonan cu ta un poco mas dificil pa preveni contacto fisico continuamente. Tin
manera nan alternativo cu por cuminda otro (cu elleboog of pia).
- Tin momento nan cu mucha tin necesidad di contacto fisico (brasa) na unda cu mirando
nan motibo di internación por causa daño emocional/psicológico pa rechasa e contacto
menciona. Nos instancia su infrastructura y maneho ta stimula y crea e sentimento di ta
bibando den un hogar y no den un internado. Pues, como organización mucha nan lo tin
contacto di serca cu otro mirando cu nan ta biba hunto den un cas.
- Lidernan lo mester mantene nan mes na e afgesproken/voorgeschreven hygiene
maatregelen sigun Gobierno/DVG pa cu e interaccion entre coleganan. Pues, esaki ta
significa cu lo promove pa tene distancia di otro p.e. na momento cu ta tene
combersacionnan (overdracht) y durante e orario di break.


text:
Un bista bèk riba FRED expo 2022
Kámara di Komèrsio Boneiru i BONHATA a representá Boneiru na nòmber di sektor privá na e Flinx Recruitment Expo Dutch Caribbean (FRED expo) dia 29 di òktober último na Rotterdam. Meta di e bolsa akí tabata pa drenta den kontakto ku kandidatonan ku ta interesá pa bin traha na Boneiru. Kámara di Komèrsio Boneiru i BONHATA a mira un nesesidat den sektor privá pa yena sierto funshonnan i pa e motibu akí konhuntamente a disidí pa ta presente na e bolsa akí pa – banda di sektor di gobièrnu – representá sektor privá tambe komo opshon interesante pa kandidatonan. Ámbos organisashon a presentá vários vakatura konkreto di diferente empresa lokal na e bolsa. A pone e vakaturanan akí riba e wèpsait di FRED expo www.fredexpo.com tambe.
BONHATA a duna alabes un presentashon na e bolsa tokante trahamentu den sektor di hospitalidat na Boneiru i a ripará ku tin hopi interes di e partisipantenan pa funshonnan den ‘management’ den sektor turístiko.
Kámara di Komèrsio Boneiru a duna un presentashon tokante e posibilidatnan ku empresariado na Boneiru tin pa ofresé.
Tur dos organisashon tabatin hopi interes di e bishitantenan na e stènt ku a hala hopi atenshon, esta e stènt ‘It’s in our nature’.
Kámara di Komèrsio a establesé hopi kontakto tambe ku empresarionan prosedente di nos islanan i ku ta aktivo na Hulanda i a motivá nan tambe pa hasi uso di nan konosementu i eksperensia pa desaroyo mas aleu di Boneiru pa medio di ehekutá nan aktividatnan komersial akí tambe.
Kámara di Komèrsio i BONHATA ta wak bèk riba un partisipashon eksitoso na e bolsa akí, mirando ku sigur a lanta interes di e bishitantenan pa konsiderá Boneiru komo opshon.
Bo ke sa mas i bo tin pregunta tokante bishita di Kámara di Komèrsio Boneiru òf e FRED expo, e ora ei bo por manda un email na: bis@kvkbonaire.com.


text:
Tapaboka ta birando un ekpreshon kultural den Latino Amerika.
Willemstad - Promé ku coronavirus a surgi, praktikamente niun hende no tabata uza tapaboka o maskará na kara. Awor nos solamente hendenan ku ta traha den hòspital ta uzé, sino trahadónan den supermerkado, shòfurnan di bus, pero tambe esnan ku ta kore baiskel òf djòg. Den Latino Amerika e uzo di tapaboka a bira un ekpreshon kolorido i kultural. Na Argentina tin tapaboka di ekiponan popular di fútbòl, na Mexico tin tapaboka ku tema di lucha libre i na Colombia e diseño di tapaboka, ta kombiná ku e trahe di baño. Den sierto kasonan aktivistanan ta uza e tapaboka hasta pa ekpreshonnan polítiko. Ta algu ku tin un impakto visual fuerte, asina Lauren Fajardo, doño di marka kubano Dador a bisa AP. Na Havana, varios kosedó a kuminsá traha tapaboka ku sobrá di paña ku nan tabatin, mientras ku na Brazil, skolnan di samba a legumai traha riba karosa, pa produsí tapabokanan kolorido. “Ta un forma pa ekspresá bo mes. Sin papia, un hende por mira na mi tapaboka loke mi ke bisa”, asina Fajardo a añadí.
Na momentu ku coronavirus a surgi den Latino Amerika, tur tapaboka a kaba rapidamente den botikanan. Esaki tabarin komo resultado, ku durante ‘lockdown’ mayoria empresario lokal a bira kreativo i kuminsá inová ku diferente estilo i ekpreshon riba e tapabokanan.


text:
Doble R Klásiko ku presentashon grátis den Kings Shopping Night na Renaissance Mall & Rif Fort
Hepa ta Doble! Kings Night ta tuma lugá riba djamars anochi dia 26 di aprel presentando un line-up ku sigur lo pone tur hende den ambiente. Ta start riba djamars for di 6’or di atardi ku un nochi di kompra ku animashon di Dj Krokzz den área di Mall &Rif Fort. Bishitantenan tin chèns di shòp te ku 9’or di anochi ku animashon di músika di DJ Kroczz i naturalmente probechá di e deskuentonan ku kada establesimentu lo ofresé. Pa asentuá e Kings Night lo tin un photo-booth di manera ku bishitantenan por saka nan foto ku e tema di anochi: “Be King and Queen for a day”. Na kada kompra bishitantenan di Mall & Rif Fort lo tin chèns di ‘spin’ e ‘wheel’ di MCB ku chèns di GANA hopi premio atraktivo! Tuma Nota ku riba Dia di Rei 27 di aprel tin bazar tambe!
Kings Shopping Night 26 di aprel: Pa 9’or di anochi, Doble R Klásiko lo subi esenario di Rif Fort pa ofresé un konsierto baliabel GRÁTIS na bishitantenan di e mall, i tur fanátikonan di Doble R Klásiko ku tin 2 aña sin baila i disfrutá di e hitnan di tur tempu. Rignald Recordino i su Super Special Stars lo zona te 12’or. Naturalmente bishitantenan tin tambe amplio variashon di restorant pa skohe for di dje si ta deseá di kombiná e bon ambiente ku un sena. Tambe, durante di e presentashon e diferente restorant i barnan lo ofresé bebida ku promoshonnan fantástiko pa Kings Night! Kòrda ku espasio ta limitá, yen ta yen; bin tempran pa sigurá bo entrada!


text:
Detenshon relashoná ku kaso di asesinato.
KOMUNIKADO DI PRENSA 174 / 2020
24 aprel 2020
Detenshon relashoná ku kaso di asesinato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku e kaso di asesinato di e dama ku dia 12 di mart 2020 kaminda a bin topa un
dama morto den un kas den Kaya Silantro, polis a hasi un detenshon.
Den oranan di mainta di djabièrnè 24 di aprel 2020, Tim di Aresto a hasi detenshon di e
hòmber sospechoso B.B.R. di 64 aña di edat nase na Kòrsou.
E detenshon a tuma lugá na un kas den Kaminda Kalalú.
Despues di e detenshon, e tim enkargá ku kasonan di homisidio a tene un entrada hudisial
na e kas en kestion i a konfiská artíkulonan ku ta di importansia pa e investigashon.
Investigashon den e kaso aki ta kontinuá.


text:
Artikulonan prosedente di ladronisia.
KOMUNIKADO DI PRENSA 238/2022
9 mei 2022
Artikulonan prosedente di ladronisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra 3 di aprel 2022 e tim di joyriding a tene entrada hudisial na un kas den área di
Zwaan.
Durante di investigashon na e sitio polis a haña i konfiská artikulonan ku probablemente ta
prosedente di ladronisia.
Un petishon ta bai na e persona ku por rekonosé su artikulo i tin e komprobante ku e
artikulo ta su pertenensia pa tuma kontakto ku personal di tim di joyriding na number di
telefòn 724-6230 / 724-6231.
Tambe por manda un mail na joyriding@polis.cw .


text:
MAN, PAR, PNP i PS ta bai forma gobièrnu.
Despues di a reuní hinter djarason na Santa Barbara Resort, e partidonan MAN, PAR, PNP i PS a yega na un akuerdo di forma e gobièrnu nobo pa pais Kòrsou. Formadó Kenneth Gijsbertha a konfirmá esaki na medionan di komunikashon. Despues ku djamars atardi a surgi konfushon, na momentu ku Dean Rozier a bishitá Jaime Cordoba na su ofisina den Parlamento, partidonan a bai bèk den nan seno. Durante e reunion entre partidonan a palabrá e siguiente repartishon di asiento : MAN ta haña e kartera di Asuntunan General, Promé Minister, Minister Plenipotensiario, Minister di Finansas, Minister di Enseñansa, Deporte i Kultura i Presidente di Parlamento. PAR ta haña Minister di Ekonomia i Minister di Salubridat. Vice Promé Minister i Vice Presidente di Parlamento. PNP ta haña Minister di Tráfiko i Planifikashon Úrbano i tambe Minister di Hustisia. PS ta haña Minister di Asuntunan Sosial, Labor i Bienestar i tambe Minister enkargá ku Maneho di Gobernashon, Planifikashon i Sèrvisio Públiko. Manera palabrá, djaweps formadó lo raportá serka gobernadó, mientras ku den e dianan ku ta sigui e partidonan lo sigui traha riba e akuerdo i plan di gobernashon.


text:
Merka ta kondená tèst frakasá di rakèt dor di Nort Korea.
Estadonan Uní di Merka a kondená fuertemente e tèst frakasá di rakèt balístiko di alkanse medio-largu banda di e siudat Kusong, na parti di Nort Korea. Asina pentagon a deklará djasabra. E komandante di marina merikano, Gary Ross a bisa : "Nos ta kondená esun aki i tur otro tèstnan di rakèt di Nort Korea. Nos tin intenshon di hasi nos preokupashonnan konosí serka nashonnan Uní, pa por eksigí un punto di bista internashonal. Nort Korea mester duna kuenta i rason pa e asuntunan aki,” e komandante a deklará. Pentagon a informá ku merka ta sigurá ku e lo defendé su aliadonan den e región, entre nan Sur Korea i Hapon. E tèst di rakèt no ta forma un peliger pa Merka mes, según Pentagon.